Αγιασμός: Κανένας σεβασμός σε αυτούς που δεν σέβονται - KAVALA POST\nΤο να θεωρεί κάποιος ότι ο αγιασμός των υδάτων πρέπει να γίνει οπωσδήποτε γιατί κάτι θα πάθει το σύμπαν και να δικαιολογεί τη θυσία –έστω και ενός– ανθρώπου, είναι ένα κομμάτι που ανήκει σε άλλες εποχές και έχει ρίζες στον μεσαίωνα...\nΑυτό που κάθε χρόνο τα νερά ξε-αγιάζονται και κάθε χρόνο χρειάζεται –σώνει και καλά– ανανέωση και επαν-αγιασμός τους για να (;) μας (;) το τι μας κάνουν τα αγιασμένα νερά βοηθήστε με… το χάνω, όπως και την ημερομηνία λήξης των αγιασμένων. Τι κερδίζουμε σαν κοινωνία από αυτό;\nΝα μην αναφερθώ στα απείρου κάλλους στιγμιότυπα που βλέπουμε κατά καιρούς με τα σπρωξίδια και τα βρισίδια τελικά που λαμβάνει αυτός που πιάνει τον σταυρό από τους συναθλητές (;) του. Αν θεωρείτε ότι το γέλιο που βγάζει όλο αυτό είναι ένας λόγος ύπαρξης του εθιμοτυπικού, να συμφωνήσω μιας και το γέλιο πρέπει να το κυνηγάμε στις μέρες μας. Στη Wiki έλεγε ότι στα Φώτα φωτίζεται η πλάση… αγιάζονται τα νερά και οι καλικάντζαροι κρύβονται, δεν θεωρώ όμως ότι αυτή είναι μια καλή απάντηση.\nΗ Εκκλησία της Ελλάδας δεν εννοεί να αποδεχθεί ότι ο καθαγιασμός των υδάτων είναι ένα ΣΥΜΒΟΛΙΚΟ τελετουργικό για να θυμίζει σε όλους του Χριστιανούς (τους Ορθόδοξους) τη βάπτιση του αντιπροσώπου του Θεού στη Γη και καλά ως εδώ. Αφού το θέλουν ας το κάνουν (γιορτάζουμε και τα βαφτίσια; Όπου γάμος και γιορτή… στα πανηγύρια πρώτοι).\nΤο να θεωρεί όμως κάποιος ότι ο αγιασμός των υδάτων πρέπει να γίνει οπωσδήποτε γιατί κάτι θα πάθει το σύμπαν και να θεωρείται όλο αυτό το θέατρο ένα κοσμοϊστορικό γεγονός που δικαιολογεί τη θυσία –έστω και ενός– ανθρώπου που θα κολλήσει την ασθένεια που μας ταλαιπωρεί, είναι ένα κομμάτι που ανήκει σε άλλες εποχές και έχει ρίζες στον μεσαίωνα.\nΓια μένα δεν έχει άλλη λογική απ’ το ότι είναι μια κόντρα Εκκλησίας-Πολιτείας κατά την οποία η Εκκλησία θέλει να δείξει την υπεροχή της –όπως σε κάθε τριτοκοσμική χώρα– σε βάρος της Πολιτείας, των Νόμων και των αποφάσεων και μάλιστα με κόστος που δεν μπορεί να προβλεφθεί και ίσως έχει αποτέλεσμα την απώλεια κάποιας (κάποιων) ζωής (ζωών), την πίεση του –ασθενούς– υγειονομικού συστήματος και όλων μας, που τόσο καιρό κάνουμε υπομονή, μιας και θα αυστηροποιηθούν για άλλη μια φορά τα μέτρα αν αυξηθούν τα κρούσματα. Κανένας σεβασμός σε όλους που κάνουν υπομονή και τηρούν τα μέτρα. Εξ άλλου ποτέ ιστορικά δεν ήταν με τον λαό αν δεν ήταν και το συμφέρον της με αυτόν. Με τη στάση της απειλεί να τα τινάξει όλα στον αέρα όπως ακριβώς έγινε με τη γιορτή του Αγίου Δημητρίου στη Θεσσαλονίκη και αν και η ίδια η Εκκλησία πλήρωσε ακριβά τη δική της γκάφα, χάνοντας κάποιους ιεράρχες, το αντιμετωπίζει ελαφρά με τη μεσαιωνική αφέλεια ότι τους καλούς τους ήθελε ο Θεός κοντά του και βρήκε την ευκαιρία και τους πήρε ή μήπως τους τιμώρησε επειδή δεν ήταν καλοί; Το αποτέλεσμα είναι το ίδιο και για τους καλούς και για τους κακούς. Η αγορά στενάζει, οι μαγαζάτορες τα έχουν παίξει και πολλοί από αυτούς δεν θα αντέξουν ή θα κάνουν πολλά χρόνια για να ορθοποδήσουν, ενώ κάποιοι με το έτσι θέλω και με απειλές κρατούν τα μαγαζάκια τους ανοιχτά και μάλιστα θέλουν να διοργανώνουν και πάρτι.\nΤι ζόρι μπορεί να τραβούν οι μάγισσες της εποχής μας μιας και χωρίς να δουλεύουν (δούλευαν ποτέ;) πληρώνονται όλον αυτόν τον καιρό σαν να μη συνέβη τίποτα; (έχασαν μερικά τυχερά, δεν λέω). Τέτοια αυταπάρνηση για να μας σώσουν αγιάζοντας –με light pesto;– αν κάπου, σε κάποιο απομακρυσμένο χωριό, δεν έχει παπά (σπάνιο) πώς μένουν αν-αγιασμένοι; Να μην πω για τους αλλόθρησκους πώς καταφέρνουν να επιβιώνουν. Μετά το Αγιασμό των υδάτων ο παπάς της ενορίας περνάει από όλα τα σπίτια για να τα αγιάσει. Θα γίνει και φέτος αυτό; Φοβάμαι αυτόν που θα έχει πάει σε ένα σωρό σπίτια να έρθει και στο δικό μας. Εμείς δεν πήγαμε πουθενά –ούτε στους παππούδες– μέσα στις γιορτές για να μη μεταφέρουμε κάτι.\nΚανένας σεβασμός σε αυτούς που δεν σέβονται.\nΣε αναμονή της αντίδρασης της Πολιτείας απέναντι στις εξαγγελίες της Εκκλησίας για τη μη συμμόρφωσή της με τον Νόμο και την παραβίασή του με το έτσι θέλω. Δεν ελπίζω πολλά και με καμία κυβέρνηση δεν θα ήλπιζα, αλλά ειδικά με αυτή περιμένω να πάνε και στις λειτουργίες (happenings γενικά) μερικοί για να φωτιστούν και να μπορέσουν να μας… διαχειριστούν (;) με σύνεση.\nΕδώ σε θέλω, Μακάριε Λ…, δείξε την παντοδυναμία σου για το καλό όλων μας· πείσε τους να μη λειτουργήσουν και τα νερά θα αγιαστούν αυτόματα ή δεν θα λήξει το περσινό αγίασμα, πάντως δεν θα καταλάβει κανείς τη διαφορά.\nΓια να γράψω αυτή τη μλκ έψαξα λίγο να δω τι γίνεται με τον αγιασμό των υδάτων σε άλλες εκδοχές του χριστιανισμού (καθολικοί, διαμαρτυρόμενοι, προτεστάντες, πεντηκοστιανοί). Δεν βρήκα και πολλά… αν ξέρει κάποιος να μας πει το εθιμοτυπικό άλλων εκδοχών του χριστιανισμού ή άλλα παρόμοια άλλων θρησκειών… να μάθουμε και κάτι από όλο αυτό. Άραγε υπάρχουν παρόμοια προβλήματα και σε άλλες χώρες;\n26|06|2021 | 11:42


Παπιο-όνειρα: Μικροσκοπικό παπάκι νανουρίζεται στην παλάμη της "μαμάς" - Βίντεο - 25.04.2021, Sputnik Ελλάδα\nΑυτό το μωρό παπάκι είναι τόσο μικροσκοπικό που δεν μπορεί να κρατήσει τα ματάκια του για πολλή ώρα και αποκοιμιέται με την πρώτη ευκαιρία. 25.04.2021, Sputnik Ελλάδα\nΌπως όλα τα μωράκια, έτσι κι αυτό το μικροσκοπικό παπάκι θέλει να νιώθει σιγουριά κι ασφάλεια. Με το που η "μαμά" του το κρατήσει στα χέρια της, αμέσως το παπάκι αρχίζει να μην μπορεί να κρατήσει τα ματάκια του ανοιχτά.Γέρνει σιγά-σιγά από τη μία μεριά και κοιμάται γαλήνια στην παλάμη της γυναίκας.Πόσο αξιολάτρευτο, σ’ αλήθεια, αυτό το παπάκι! Αλήθεια, τι όνειρα λέτε να βλέπει αυτό το μικροσκοπικό πλασματάκι; Σίγουρα θα είναι όλο χρώματα, ομορφιές, ευτυχία κι αγάπη!Δείτε το βίντεο:\nviral, περιβάλλον, ύπνος, πάπια, μωρό\n© Φωτογραφία : Twitter/Vida AnimalΜικροσκοπικό παπάκι αποκοιμιέται σιγά-σιγά στην παλάμη της "μαμάς" του\nΑυτό το μωρό παπάκι είναι τόσο μικροσκοπικό που δεν μπορεί να κρατήσει τα ματάκια του για πολλή ώρα και αποκοιμιέται με την πρώτη ευκαιρία.\nΌπως όλα τα μωράκια, έτσι κι αυτό το μικροσκοπικό παπάκι θέλει να νιώθει σιγουριά κι ασφάλεια.\nΜε το που η "μαμά" του το κρατήσει στα χέρια της, αμέσως το παπάκι αρχίζει να μην μπορεί να κρατήσει τα ματάκια του ανοιχτά.\nΓέρνει σιγά-σιγά από τη μία μεριά και κοιμάται γαλήνια στην παλάμη της γυναίκας.\nΠόσο αξιολάτρευτο, σ’ αλήθεια, αυτό το παπάκι!\nΑλήθεια, τι όνειρα λέτε να βλέπει αυτό το μικροσκοπικό πλασματάκι;\nΣίγουρα θα είναι όλο χρώματα, ομορφιές, ευτυχία κι αγάπη!


Γράφτηκε από την Τζώρτζια Ζιώγου Νοε 08, 2016\nΤο πρόγραμμα διατροφής της Jennifer Aniston\nΕίναι γνωστό παγκοσμίως πως η Jennifer Aniston έχει ένα από τα πιο ωραία και καλοδιατηρημένα σώματα της show bizz. Το αξιοζήλευτο αυτό σώμα δεν είναι κάτι που έρχεται από τη μια μέρα στην άλλη, αλλά είναι δουλειά η οποία απαιτεί αφοσίωση. Σύμφωνα με τα λεγόμενα της γυμνάζεται καθημερινά ακόμη και όταν πάει ταξίδι παίρνει μαζί της εξοπλισμό για γυμναστική.\nΤο μεγάλο μυστικό όμως είναι η διατροφή της!\nΗ διατροφή της ακολουθεί τον κανόνα 40-30-30. Τι σημαίνει αυτό; Από τις συνολικές θερμίδες που λαμβάνει ημερησίως το 40% προέρχεται από υδατάνθρακες, το 30% από πρωτεΐνες και το υπόλοιπο 30% από λίπη, η αναλογία αυτή παραμένει για κάθε γεύμα αυτός ο τρόπος διατροφής είναι γνωστός και ως Zone Diet. Δεν περιορίζεται μόνο σε αυτό όμως, οι επιλογές που κάνει είναι κυρίως φρούτα και λαχανικά ως πηγή υδατανθράκων περιορίζοντας κατά πολύ τα κατεργασμένα τρόφιμα, πηγές πρωτεϊνών είναι κοτόπουλο, γαλοπούλα, ψάρι, μοσχαρίσιο κρέας και τοφου. Τέλος πηγή λιπαρών είναι το αγνό παρθένο ελαιόλαδο, το αβοκάντο και το μουρουνέλαιο.\nΤο ψυγείο της είναι πάντα γεμάτο με λαχανικά και ανοίγοντάς το είναι το πρώτο πράγμα που βλέπει κανείς. Σε περιόδους που οι ρυθμοί είναι έντονοι δεν ξεχνάει να παίρνει συμπλήρωμα Ω3 λιπαρών οξέων καθώς δρα προστατευτικά στη λειτουργία της καρδιάς, στο καρδιαγγειακό σύστημα.\nΜια τυπική ημέρα θα μπορούσε να είναι ως εξής\nένα ωραιότατο smoothie:\nυλικά: 1ποτήρι γάλα καρύδας, 2κ.σ. βρώμη, 1κ.γλ. κακάο, 1κ.γλ. μέλι, 1/2 μπανάνα\nβάζετε όλα τα υλικά μαζί στο μπλέντερ\nΣούπα κολοκύθας με λαχανικά πλούσια σε αντιοξειδωτικά συστατικά και φυτικές ίνες\n120γρ. φιλέτο άγριου σολομού 12 σπαράγγια και 1 μανιτάρι portobello, ψητά στο φούρνο με καπνιστή πάπρικα και 1κ.γλ. λάδι\nΣτο ενδιάμεσο προσπαθεί να αποφεύγει το τσιμπολόγημα και καταναλώνει πράσινο τσάι με ιβίσκο ή sobacha αν όμως θέλει να φάει κάτι τότε επιλέγει ένα μικρό μήλο κομμένο σε ροδέλες με 2κ.γλ. ταχίνι ή 100 γρ. τυρί cottage με 6 αμύγδαλα και 4 κλωνάρια σέλερι.\nΜέσα στη μέρα της φυσικά δεν παραλείπει να πίνει πολύ νερό καθώς είναι το αποδοτικότερο μέσο αποτοξίνωσης και ο μεταφορέας των μεταβολικών ουσιών του σώματος.\nΑν θέλετε να ξεκινήσετε ένα πρόγραμμα διατροφής σαν της Jennifer Aniston στείλτε email και κλείστε άμεσα το ραντεβού σας.\nΤελευταία τροποποίηση στις Τρίτη, 08 Νοεμβρίου 2016 11:53\nΚυτταρίτιδα! ο μεγάλος εχθρός!\tΘέλεις να ξεφορτωθείς το λίπος και να φανεί η γράμμωση; Η λύση είναι στο πιάτο σου!


Λεωνίδας Κακούρης: Μιλά για την οικογένειά του και την τρίτη σεζόν στις «Άγριες Μέλισσες» – Alpha Πάτρας\nΒρίσκεστε σε:Αρχική»Μικροσκόπιο»Λεωνίδας Κακούρης: Μιλά για την οικογένειά του και την τρίτη σεζόν στις «Άγριες Μέλισσες»\nΛεωνίδας Κακούρης: Μιλά για την οικογένειά του και την τρίτη σεζόν στις «Άγριες Μέλισσες»\nΟ Λεωνίδας Κακούρης, φιλοξενήθηκε το μεσημέρι του Σαββάτου στο Dot. και μίλησε για όλους και για όλα. Ο αγαπημένος ηθοποιός, αναφέρθηκε, μεταξύ άλλων, στην οικογένειά του, αλλά και στις Άγριες Μέλισσες.\n«Η οικογένειά μου είναι μια κανονική οικογένεια, άντρας, γυναίκας, δύο παιδιά… Και σκυλί. Δεν είμαστε καρτ ποστάλ… Η κόρη μου είναι 15 ετών και ο γιος μου 11. Είναι πολύ καλά παιδιά, συνεννοούμαστε. Η κόρη μου, βέβαια, είναι στη σκληρή εφηβεία, στο κομμάτι οικοδομή, που λέω εγώ. Κάνω αναδρομή στη δική μου εφηβεία. Και σε εμένα έφταιγαν τα πάντα, ένιωθα ότι πιέζομαι και δεν ήξερα τον λόγο που πιέζομαι. Είμαστε στα καλά μας τώρα» ανέφερε αρχικά ο ηθοποιός. «Τις Άγριες Μέλισσες δεν τις παρακολουθούν τα παιδιά μου. Η κόρη μου βλέπει σειρές στο Netflix. Δεν λέω ότι αν τύχει κάποιο επεισόδιο, θα κάτσει να το δει. Η γυναίκα μου βλέπει φανατικά» είπε σχετικά με την οικογένειά του ο Λεωνίδας Κακούρης.\nΌσον αφορά τις Άγριες Μέλισσες και την τρίτη σεζόν, ο τηλεοπτικός Δούκας Σεβαστός ανέφερε: «Οι “Άγριες Μέλισσες” είναι σαν μια ορχήστρα και έδεσαν τα όργανα», είπε αρχικά ο Λεωνίδας Κακούρης και αποκάλυψε για την περίοδο της καραντίνας: «Οι απαιτήσεις της σειράς είναι άγριες και τα γυρίσματα πολύωρα. Στη μέση της σειράς ξεκίνησε η καραντίνα και δεν έχω αντίληψη το πώς έχει περάσει στον κόσμο. Το καταλαβαίνω βγαίνοντας τώρα έξω, γιατί ήμασταν εσώκλειστοι».\nΗ σειρά συνεχίζεται του χρόνου, περνάμε από το 1966 στο 1967, όπου είναι μια πολύ δύσκολη περίοδος. Μπαίνουμε στην περίοδο της χούντας, αφήνουμε πίσω τα χωράφια και τώρα πάμε στην πόλη. Είμαστε στη Λάρισα… επιχειρηματίας, καπνοβιομήχανος. Ο δάσκαλος από την άλλη πλευρά ξεκινούν τα προβλήματα λόγω χούντας», είπε ο Λεωνίδας Κακούρης.\n«Πιστεύω ότι οι σεναριογράφοι θα καταφέρουν πάλι να κρατήσουν το ενδιαφέρον των τηλεθεατών αμείωτο. Υπάρχουν πάρα πολλές πραγματικές ιστορίες, οι οποίες μπορούν να γίνουν σειρές από μόνες τους και πιστεύω ότι θα τις εντάξουν όλες, με τη δουλειά που έχουν κάνει στα σενάρια που θα έρθουν του χρόνου».\nΠροηγούμενο άρθροSurvivor – Αλέξης Παππάς: Δημόσια συγγνώμη για το «καρκίνωμα»\nΕπόμενο άρθρο Παπαζήσης για ελληνικό #MeToo: Τα ξέραμε και δεν κάναμε τίποτα


Ο Φώτης και η Μαρία σχολιάζουν τα στρινγκ του Ψωμιάδη! | Star.gr\nΟ Φώτης και η Μαρία σχολιάζουν τα στρινγκ του Ψωμιάδη!\nΔείτε το σπαρταριστό στιγμιότυπο\nΟ Παναγιώτης Ψωμιάδης και ο Γρηγόρης Αρναούτογλου βρέθηκαν στο «στόχαστρο» του Φώτη Σεργουλόπουλου και της Μαρίας Μπακοδήμου: ο πρώτος για τα... στρινγκάκια που είπε σε τηλεοπτική εκπομπή και ο δεύτερος γιατί πέρασε για τουρίστρια μία Ελληνίδα!\n«Τι είμαι ρε; Φλούφλης είμαι; Μαριονέτα είμαι; Στρινγκάκια φοράω;», είπε ο Παναγιώτης Ψωμιάδης και ο Φώτης με την Μαρία έσπευσαν να τον υπερασπιστούν λέγοντας πως είναι ο καλύτερος... Ζορό που έχει η περιοχή!\nΤα αγγλικά του σε... Ελληνίδα εξάσκησε ο Γρηγόρης Αρναούτογλου, που έκανε ολόκληρη διάλεξη στην ξένη γλώσσα για να ακούσει από την κοπέλα ότι είναι από την χώρα μας. «Δεν είναι τι φαίνεσαι, είναι τι είσαι», είπαν οι δύο αχώριστοι συνεργάτες.\nΔείτε τα σπαρταριστά στιγμιότυπα!


Πετραχήλι: Πως αφιερώθηκε το Άγιο Όρος στη Παναγία\nΣύμφωνα με τις μοναχικές παραδόσεις, η Θεοτόκος επισκέφθηκε το Όρος, όταν, πλέοντας για την Κύπρο μαζί με τον Ιωάννη τον Ευαγγελιστή για να επισκεφθούν τον Λάζαρο, αναγκάστηκαν εξαιτίας μιας\nμεγάλης τρικυμίας, από τις συνηθισμένες στη ΒΑ.\nΠλευρά του Άθω, να προσορμιστούν στη θέση όπου αργότερα ιδρύθηκε η Μονή των Ιβήρων.\nΤότε η παράδοση αναφέρει ότι ακούστηκε η φωνή του Χριστού, που αφιέρωνε αιώνια τον Άθω στην Παναγία: «Έστω ο τόπος ούτος κλήρος σος και περιβόλαιον σον και παράδεισος, έτι δε και λιμήν σωτήριος των θελόντων σωθήναι».\nΑπό τότε αφιερώθηκε το Όρος ως «κλήρος και περιβόλι της Παναγίας».\nΚατά τις ίδιες πάντα μοναχικές παραδόσεις, τα παλαιότερα μοναστήρια ιδρύθηκαν στα χρόνια του Μεγάλου Κωνσταντίνου.\nΤα μοναστικά αυτά κέντρα κατέστρεψε ο Ιουλιανός ο Παραβάτης, αλλά τα ανίδρυσαν μεγαλοπρεπέστερα ο Θεοδόσιος ο Μέγας και η Πουλχερία (Γ. Σωτηρίου, Το Άγιον Όρος σ.18,19. Κ. Βλάχου, Η χερσόνησος του Αγίου Όρους σ.13). Μια άλλη παλαιά αγιορείτικη παράδοση αναφέρει πως ο Μέγας Κωνσταντίνος έδιωξε από τον Άθω τους Τσάκωνες και τους εγκατέστησε στην Πελοπόννησο, για να παραδώσει τον τόπο στους μοναχούς (Π.Ι. Παναγιωτάκου, Αρχείον Εκκλησιαστικού και Κανονικού Δικαίου).\nΗ παράδοση αυτή ίσως απηχεί μεταγενέστερα γεγονότα, που έχουν σχέση με την εγκατάσταση του στρατιωτικού σώματος των Τσακώνων στην περιοχή της Ανατολικής Λακωνίας, της Μονεμβασίας και του Έλους, που αργότερα ονομάστηκε Τσακωνιά.\nΦαίνεται πως η τόση για την εγκατάλειψη των εγκοσμίων και την καταφυγή στην έρημο παρατηρήθηκε στις αρχές του 4ου αιώνα ως αντίδραση, ως μια διαμαρτυρία στη δομή της τότε κοινωνίας.\nΗ φυγή μεμονωμένων ατόμων και αργότερα, μετά τους διωγμούς, ομάδων χριστιανών δημιούργησε τις πρώτες μοναχικές κοινωνίες σε ερημικά και απροσπέλαστα μέρη, κοντά σε κάποιες πηγές, που αποτελούσαν μοναδικό στήριγμα στη ζωή των πρώτων αναχωρητών.\nΤο ιδανικό της μοναχικής ζωής, όπως διαμορφώθηκαν με το πέρασμα του χρόνου, ήταν η παρθενία, η ακτημοσύνη και η υπακοή, μέσα για την πραγμάτωση τους η συνεχής σωματική και ψυχική άσκηση και η αέναη μυστική προσευχή προς τον Θεό.\nΜε την απόλυτη απομόνωσή του και τη συνεχή προσευχή, ο μοναχός προσπαθεί να σώσει την ψυχή του, αφιερώνοντας ολοκληρωτικά την ύπαρξή του στον Θεό.\nΤίποτε δεν είναι γνωστό με ασφάλεια για τον χρόνο εγκατάστασης των πρώτων αναχωρητών στον Άθω.\nΓια το θέμα αυτό έχουν υποστηριχθεί διαφορετικές απόψεις.\nΕίναι πάντως γνωστό ότι, μετά την οριστική εγκατάσταση των Αράβων στις επαρχίες της Αιγύπτου, της Συρίας και της Παλαιστίνης, πολλοί αναχωρητές των περιοχών αυτών (της Νιτρίας, της Θηβαΐδας, του Σινά, της Παλαιστίνης και του Καλάτ-Σιμάν) κατέφυγαν σε μέρη ερημικά και απροσπέλαστα της Μικράς Ασίας, λ.χ στον Λάτμο (Λάτρο), τον Σίπηλο ή τον Βιθυνικό Όλυμπο, ο οποίος στα χρόνια κιόλας των Ισαύρων ονομαζόταν Άγιον Όρος.\nΦαίνεται όμως πως οι περιοχές αυτές κατοικήθηκαν από ερημίτες ήδη από τον 7ο αιώνα, ίσως στην αρχή από Σιναΐτες μοναχούς (πρβλ. Reallexikon zur Byzantinischen Kunste, J. Draeseke, Vom Dionysios Κloster auf dem Athos, στο Byzantinische Zeitschrift).\nΤον 8ο αιώνα ή στις αρχές του 9ου κατά την περίοδο της εικονομαχίας, ιδίως στα χρόνια που εντάθηκαν οι διωγμοί, ίσως κατέφυγαν στον Άθω ομάδες εικονολατρών μοναχών. Τίποτα όμως δεν είναι βέβαιο.\nΗ πρώτη θετική πληροφορία που μνημονεύει Αθωνίτες μοναχούς υπάρχει στα Πεπραγμένα της Συνόδου κατά της Εικονομαχίας, στα χρόνια της αυτοκράτειρας Θεοδώρας.\nΚαι ο ιστορικός όμως του l0ου αιώνα Ιωσήφ Γενέσιος αναφέρει ότι ασκητές από τον Βιθυνικό Όλυμπο, την Ίδη και τον Άθω πήραν μέρος στη Σύνοδο της Κωνσταντινουπόλεως (843) που αναστήλωσε τις εικόνες: «κατίασιν εκ του περιωνύμου Όρους Ολύμπου, Άθω τε και της Ίδης, αλλά μην και του κατά Κυμινάν συμπληρώματος (θεοφόροι άνδρες) περιφανώς την ορθοδοξίαν κηρύττοντες…».\nΗ μαρτυρία αυτή είναι θετική και μπορεί να στηριχθεί η άποψη ότι στα μέσα του 9ου αιώνα υπήρχαν στον Άθω εξέχοντες αναχωρητές και μοναχοί, που η φήμη τους είχε ξεπεράσει τα όρια του «τόπου της μετανοίας» τους, ώστε να προσκληθούν από τη βασίλισσα να λάβουν μέρος στη σύνοδο που καταδίκασε την εικονομαχία.\nΓια να έχουν όμως αναδειχθεί ήδη στα μέσα του 9ου αιώνα (843) ασκητές περίφημοι, λόγιοι, διδάσκαλοι, φημισμένοι για την αρετή και την πίστη τους στην Ορθοδοξία, ώστε να τους προσκαλέσουν στη Σύνοδο της Κωνσταντινουπόλεως, ακριβώς για να κατακυρώσουν με την αυθεντία και το κύρος τους στα θεολογικά ζητήματα την καταδίκη της εικονομαχίας, μπορούμε να υποθέσουμε ότι αρκετά χρόνια πριν θα ανθούσε ο ασκητισμός εκεί ότι θα είχαν καταφύγει εκεί αρκετοί μοναχοί από πολύ παλαιότερα χρόνια, ώστε να προσελκύσει ο τόπος εξέχοντες μοναχούς να αναδείξει ο Άθως, μεταξύ πολλών, τους αρίστους, που με τον καιρό απέκτησαν φήμη.\nΤο αρχαιότερο αυτοκρατορικό έγγραφο για τον Άθω είναι ένα σιγίλλιο του αυτοκράτορα Βασιλείου Α” του Μακεδόνα (872), που όμως δεν σώθηκε και που αναφέρεται στον Ιωάννη Κολοβό, τον ιδρυτή της ομώνυμης μονής κοντά στην Ιερισσό, στη διώρυγα του Ξέρξη (στον Πρόβλακα).\nΚαι σε δεύτερο έγγραφο του ίδιου αυτοκράτορα, του έτους 883, διαβάζουμε την πρόνοια του βασιλιά για τους μοναχούς: «αθορύβους και αταράχους διάγειν, εύχεσθαί τε υπέρ της ημών γαληνότητος και υπέρ παντός των χριστιανών συστήματος, όθεν και εξασφαλιζόμεθα πάντας, από τε στρατηγών, βασιλικών ανθρώπων και έως έσχατου ανθρώπου του δουλείαν καταπιστευομένου, ότι δε και ιδιώτας και χωριάτας, και έως του εν τω μύλωνι αλήθοντος, ίνα μη επηρεάση τις τους αυτούς μοναχούς, αλλά μηδέ καθώς εστί του Ερισσού η ενορία, και την έσω προς το του Άθωνος Όρους εισέρχεσθαι τίνας, μήτε ποιμένας μετά των ποιμνίων αυτών μήτε βουκόλους μετά των βουκολίων».\nΚατά το τελευταίο τέταρτο του 9ου αιώνα υπήρχε μεγάλο πλήθος ερημιτών και σκήτες και μικρά κοινόβια και λαύρες γύρω από τον Ισθμό, τον Πρόβλακα.\nΉδη την εποχή αυτή διαπιστώνουμε πως σε κάποιο σημείο της περιοχής πιθανότατα ανάμεσα στο Ιβηρήτικο μετόχι «Πυργούστα» και την «Κομίτσα», λειτουργούσε ένα μοναστικό διοικητικό κέντρο, πού είναι γνωστό με τον τίτλο «καθέδρα γερόντων», όπου εξασκούσε ένα είδος εποπτείας και διοικήσεως των μοναστικών κοινοτήτων μια ομάδα μοναχών εκπροσώπων των διαφόρων κοινοβίων και των ασκητών, με επικεφαλής τον Πρώτο.\nΣτη θέση αυτή, τρεις φορές τουλάχιστο τον χρόνο, συνεδρίαζαν οι γέροντες επικεφαλής διαφόρων μοναχικών σχημάτων, για να αποφασίσουν για βασικά προβλήματα της μοναστικής πολιτείας.\nΑνάμεσα στις σκήτες και τις μικρές μονές ιδιαίτερη δύναμη είχε αποκτήσει η Μονή Κολοβού κοντά στην Ιερισσό, με την απόσπαση, το 886, χαριστικών σιγιλλίων από τον γιο του αυτοκράτορα Βασιλείου Α΄ του Μακεδόνα, τον Λέοντα ΣΤ΄ τον Σοφό.\nΜε τα σιγίλλια αυτά οι μοναχοί της Μονής Κολοβού έγιναν κύριοι όχι μόνο του Άθω, άλλα και της περιοχής των Σιδεροκαυσίων και των Χλομουτλών τα μοναστήρια του Μουστάκωνος, του Καρδιογνώστου, του Αθανασίου και του Λουκά προσαρτήθηκαν επίσης στη Μονή Κολοβού, στην οποία υπαγόταν ακόμη και η Γερόντων Καθέδρα.\nΤον ίδιο χρόνο όμως κατόρθωσαν oι Αθωνίτες μοναχοί να επανορθώσουν την αδικία και να λάβουν νέο διορθωτικό σιγίλλιο από τον αυτοκράτορα, που ακύρωνε τα προηγούμενα που αποσπάστηκαν «κατά πανουργίαν».\nΗ ιστορία έχει διασώσει δύο μεγάλα ονόματα του πρώιμου μοναχικού βίου στον Άθω.\nΟ πρώτος είναι ο Πέτρος ο Αθωνίτης και ο δεύτερος ο Ευθύμιος Θεσσαλονίκης. Βιογραφία του Πέτρου του Αθωνίτη έγραψαν ο Νικόλαος Σιναΐτης και ο Γρηγόριος ο Παλαμάς.\nΑπό τον βίο του οσίου Πέτρου μαθαίνουμε ότι, εκτός από τα άλλα μοναστήρια που μνημονεύσαμε, υπήρχε και η Μονή Κλήμεντος, από τις αρχές τουλάχιστον του 9ου αιώνα.\nΟ Όσιος Πέτρος ήταν στρατιωτικός και υπηρετούσε στα αυτοκρατορικά τάγματα των Σχολαρίων.\nΑίχμαλωτίστηκε όμως από τους Άραβες και οδηγήθηκε στο φρούριο της Σαμάρα, στη Μεσοποταμία, από όπου ύστερα από περιπέτειες κατόρθωσε να ελευθερωθεί.\nΜοναχός εκάρη στη Ρώμη, αλλά γρήγορα κατέφυγε σε απροσπέλαστες τοποθεσίες του Άθω, όπου εμόνασε 53 χρόνια έχοντας για τροφή άγρια χόρτα, χωρίς να συναντήσει άνθρωπο μέχρι λίγο πριν από τον θάνατο του. Η δεύτερη φυσιογνωμία του αθωνίτικου ασκητισμού είναι ο Άγιος Ευθύμιος «ο εν Θεσσαλονίκη», που καταγόταν από τα μέρη της Άγκυρας (γεννήθηκε το 823).\nΌταν καταστράφηκε η μονή της ασκήσεως του στον Όλυμπο της Μυσίας, στα χρόνια του Σχίσματος, κατέφυγε στον Άθω (859). Εκεί έζησε τρία χρόνια ως ερημίτης μέχρι το 862, οπότε τον βλέπούμε να ιδρύει λαύρα.\nΟι πειρατικές επιδρομές όμως των Σαρακηνών, που είχαν ορμητήριο την Κρήτη, ήταν μια φοβερή μάστιγα για τους ασκητές, που αναγκάζονταν να εγκαταλείψουν τη χερσόνησο του Άθω και να καταφύγουν στο εσωτερικό της Χαλκιδικής, στη Βρασταμού.\nΕκεί ο Ευθύμιος ίδρυσε μια καινούργια λαύρα. Ανάμεσα στους μαθητές του Ευθυμίου ήταν και ο Ιωάννης Κολοβός, που είδαμε ότι ίδρυσε τη λαύρα κοντά στην Ιερισσό, στη διώρυγα του Ξέρξη (869-873).\nΣε σιγίλλιο του αυτοκράτορα Λέοντα ΣΤ΄ του Σοφού βλέπουμε ότι η έδρα του Πρώτου, η «Καθέδρα των Γερόντων», κοντά στη διώρυγα (ή δίολκο) του Ξέρξη, ονομάζεται ήδη το 911 «Παλαιά».\nΕίχε συνεπώς μεταφερθεί στη νέα της θέση, στο κέντρο της χερσονήσου, στη «Μέση», όπως ονόμαζαν τότε τις Καρυές. Αυτό σημαίνει ότι στις αρχές του l0ου αιώνα ο μοναχισμός είχε απλωθεί σε όλο τον Άθω και δεν εξυπηρετούσε τους μοναχούς και τους ασκητές ή παλιά θέση του Πρώτου στη διώρυγα, κοντά στην Ιερισσό, που εξυπηρετούσε αρχικά το εκεί γύρω συγκεντρωμένα παλαιά κοινόβια και λαύρες.\nΣτη Μέση κατοικούσε αρχικό μόνον ο Πρώτος, που τον εξέλεγαν οι μοναχοί όλων των μοναστηριών, και αυτός διοικούσε πνευματικά τον τόπο.\nΤρεις φορές τον χρόνο (τα Χριστούγεννα, το Πάσχα και της Κοιμήσεως της Θεοτόκου), συνέρχονταν εκεί oι αντιπρόσωποι των μοναστηριών στην εκκλησία της καθέδρας του Πρώτου, το περίφημο «Πρωτάτον».\nΟ Πρώτος του Όρους είχε εξουσία εκκλησιαστική και δικαίωμα να φοράει πολυσταύριο φελόνι, όπως οι αρχιερείς.\nΕίχε δικαίωμα επίσης να μετέχει στις συνόδους και τις συνελεύσεις των πατριαρχών, να χειροτονεί υποδιακόνους και αναγνώστες και να αποκαθιστά ηγουμένους και πνευματικούς στα μοναστήρια του Όρους.\nEingestellt von THEO SAVVAKIS um 11:53:00 μ.μ.


Ενέργεια υδρογόνου - Η ευρωπαϊκή και η ελληνική προοπτική - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΚΟΣΜΟΣ/Ενέργεια υδρογόνου – Η ευρωπαϊκή και η ελληνική προοπτική\n03/09/2021 ΚΟΣΜΟΣ, ΟΙΚΟΝΟΜΙΑ, ΦΥΣΗ Αφήστε Σχόλιο\nΗ ενέργεια που προέρχεται από υδρογόνο αποτελεί ελπιδοφόρα εναλλακτική για μια πράσινη ενεργειακή προοπτική, τόσο για τις ενεργειακές ανάγκες της ΕΕ όσο και της Ελλάδας.\nΗ ενεργειακές ανάγκες της Ευρώπης βρίσκονται σε ένα κρίσιμο σταυροδρόμι. Η Ευρωπαϊκή Πράσινη Συμφωνία, όρισε συγκεκριμένους στόχους για το κλίμα, με μια ουδέτερη από άνθρακα Ευρώπη, μέχρι το 2050.\nΤαυτόχρονα, αυτή η μετάβαση δεν είναι απαλλαγμένη από εμπόδια και δυσκολίες. Μπορεί η γη να μας στέλνει απανωτά σήματα κινδύνου αλλά υπάρχει και μια συγκεκριμένη αγορά με τους δικούς της κανόνες που πρέπει να τηρηθούν, χάριν του ανταγωνισμού.\nΔευτερεύουσα πηγή ενέργειας\nΤο υδρογόνο είναι το πιο άφθονο στοιχείο στη γη αλλά στην καθαρή του μορφή είναι δυσεύρετο. Όταν λοιπόν το χρειαστούμε στην καθαρή του μορφή, χρειάζεται να υποστεί επεξεργασία.\nΑκριβώς γι’ αυτόν το λόγο, η διαδικασία εξόρυξής του απαιτεί μια κύρια πηγή ενέργειας. Αυτό σημαίνει ότι όταν αναφερόμαστε στην ενέργεια υδρογόνου, μιλάμε για μια δευτερεύουσα πηγή ενέργειας. Μέσα από αυτήν τη διαδικασία φαίνονται και οι περιβαλλοντικές επιπτώσεις της ενέργειας υδρογόνου, στην διαδικασία εξόρυξής του δηλαδή. Η ίδια η χρήση του υδρογόνου δεν παράγει επιβλαβείς εκπομπές.\nΤο υδρογόνο μπορεί να παραχθεί από ορυκτά καύσιμα, όπως το φυσικό αέριο και ο άνθρακας, τη βιομάζα, την πυρηνική ενέργεια και τις ανανεώσιμες πηγές ενέργειας, όπως η αιολική, η ηλιακή, γεωθερμική και η υδροηλεκτρική.\nΣημαντικές δυνατότητες και πλεονεκτήματα\nΣυγκεκριμένα, το υδρογόνο αντιπροσωπεύει σήμερα ένα πολύ μικρό ποσοστό του παγκόσμιου ενεργειακού μείγματος και κατά βάση παράγεται κυρίως από φυσικό αέριο και άνθρακα. Το υδρογόνο αντιπροσωπεύει το 2% του ενεργειακού μείγματος της ΕΕ, εκ του οποίου το 95% παράγεται από ορυκτά καύσιμα τα οποία.\nΗ δυνατότητες που προσφέρει το υδρογόνο είναι πολλές και έχει δύο πολύ σημαντικά πλεονεκτήματα. Το πρώτο είναι ότι υπάρχουν πάρα πολλοί τρόποι να παραγωγής-εξόρυξής του, πολλές εναλλακτικές δηλαδή. Το δεύτερο πλεονέκτημα του υδρογόνου είναι ότι όταν προέρχεται από ανανεώσιμες πηγές ενέργειας, μιλάμε για μια καθαρή-πράσινη μορφή ενέργειας.\nΤο καθαρό ή πράσινο υδρογόνο σήμερα παράγεται μέσα από την ηλεκτρόλυση του νερού και τη χρήση ηλεκτρικής ενέργειας από ανανεώσιμες πηγές και δεν εκπέμπει αέρια του θερμοκηπίου κατά την παραγωγή του.\nΜεταξύ των δυνατοτήτων, ξεχωρίζει το γεγονός ότι το υδρογόνο μπορεί να αποθηκευτεί σε κυψέλες καυσίμου-φανταστείτε τεράστιες μπαταρίες. Τί σημαίνει αυτό; Οι διακυμάνσεις και η αστάθεια που μπορεί να προκύψει στη διαδικασία εφοδιασμού από τις Ανανεώσιμες πηγές, λόγω των καιρικών συνθηκών για παράδειγμα, μπορούν να «απορροφηθούν» από την αποθηκευτική δυνατότητα.\nΗ αξιοποίηση του πράσινου υδρογόνου αποτελεί και μια ευκαιρία για την ΕΕ να αποκτήσει ενεργειακή αυτάρκεια και να απαλλαγεί και από εισαγόμενους υδρογονάνθρακες.\nΗ στρατηγική για μια κλιματικά ουδέτερη Ευρώπη μπορεί στηρίξει πολλά στην ενέργεια υδρογόνου αλλά χρειάζεται χρόνος. Το κύριο ζήτημα που προκύπτει αφορά το οικονομικό-εμπορικό κομμάτι. Είναι κοστοβόρα διαδικασία και η κλίμακα παραγωγής περιορισμένη. Οι ανάγκες τις αγοράς δυσχεραίνουν μια πιο γρήγορη μετάβαση. Για την αξιοποίηση του υδρογόνου και ειδικά του «καθαρού» από ρυπογόνες εκπομπές υδρογόνου, απαιτείται σημαντική κοινοτική και κρατική στήριξη και ειδικότερα γενναία χρηματοδότηση την έρευνα.\nΗ έρευνα μπορεί να προσφέρει λύσεις και μεθόδους ώστε η παραγωγή να καταστεί φθηνότερη, συμφέρουσα και προφανώς να ανταποκρίνεται στις ενεργειακές απαιτήσεις με το λιγότερο δυνατό κόστος σε μία βιώσιμη ανάπτυξη.\nΗ ΕΕ στην ενεργειακή κούρσα\nΗ ευρωπαϊκή βιομηχανία έχει μπει στην κούρσα για να προσεγγίσει τις ΗΠΑ και την Ιαπωνία στις τεχνολογίες παραγωγής και χρήσης του υδρογόνου. Ο αγώνας αυτός βέβαια είναι μαραθώνιος.\nΗ Ευρωπαϊκή Επιτροπή έχει ως προτεραιότητα την έρευνα και ανάπτυξη στο χώρο και γι’ αυτό στη στρατηγική που δημοσίευσε\nΗ στρατηγική περιγράφει ένα ολοκληρωμένο επενδυτικό θεματολόγιο, συμπεριλαμβανομένων των επενδύσεων στις ηλεκτρολυτικές κυψέλες, αλλά και σε ικανότητα παραγωγής ενέργειας από ανανεώσιμες πηγές που απαιτείται για την παραγωγή, τη μεταφορά και την αποθήκευση καθαρού υδρογόνου, τη μετασκευή υφιστάμενων υποδομών φυσικού αερίου και τη δέσμευση και αποθήκευση διοξειδίου του άνθρακα. Οι αναλυτές εκτιμούν ότι το καθαρό υδρογόνο θα μπορούσε να καλύψει το 24 % της παγκόσμιας ζήτησης για ενέργεια έως το 2050\nΤο Ευρωκοινοβούλιο το Μάιο του 2021 ενέκρινε σχέδιο για τη απανθρακοποίηση, τη διασφάλιση της ισορροπίας των δικτύων και τη δημιουργία διασυνδέσεων και τη στήριξη της ανάπτυξης ενέργειας από ανανεώσιμες πηγές.\nΒασικός στόχος των ευρωβουλευτών είναι η παραγωγή υδρογόνου όχι απλά να διευρυνθεί αλλά να απαλλαχτεί άμεσα από τα ορυκτά καύσιμα ως πρωτογενή πηγή ενέργειας, ώστε να προωθηθούν οι πράσινοι στόχοι. Μόνο το πράσινο υδρογόνο μπορεί να συνεισφέρει στην επίτευξη κλιματικής ουδετερότητας σε βάθος χρόνου, τονίζουν οι ευρωβουλευτές.\nΟρισμένες χώρες πλούσιες σε δυναμικό ανανεώσιμων πηγών όπως η Νορβηγία και η Ισλανδία, έχουν ξεκινήσει σημαντικά εθνικά προγράμματα για την παραγωγή, χρήση και εξαγωγή υδρογόνου σε άλλες χώρες.\nΕκτιμάται ότι η Ελλάδα, όταν το υδρογόνο θα διεκδικήσει θέση ανάλογη των πλεονεκτημάτων του στην ενεργειακή πίστα, θα μπορεί να παίξει σημαντικό ρόλο, πολύ πέρα από τα σύνορά της. Ο πλούτος που διαθέτει η χώρα σε ανανεώσιμες πηγές ενέργειας προσφέρει μια παραπάνω από επαρκέστατη πρώτη ύλη για την ενέργεια πράσινου υδρογόνου.\nΕπίσης, οι υπάρχουσες υποδομές φυσικού αερίου θα μπορούσαν να αξιοποιηθούν για τη μεταφορά και διανομή του υδρογόνου.\nΟι ανάγκες της ελληνικής οικονομίας επιβάλλουν ένα φιλόδοξο σχέδιο που θα προσανατολίζει τα ευρωπαϊκά χρηματοδοτικά προγράμματα στην παραγωγή καθαρού υδρογόνου. Μπορεί η κούρσα της ενέργειας να είναι μαραθώνιος και οι στόχοι μακροπρόθεσμοι αλλά ο αγώνας έχει ήδη ξεκινήσει.\nΕτικέτεςΑΝΑΝΕΩΣΙΜΕΣ ΠΗΓΕΣ ΕΝΕΡΓΕΙΑΣ ΒΙΩΣΙΜΗ ΕΝΕΡΓΕΙΑΚΗ ΑΝΑΠΤΥΞΗ ΕΥΡΩΠΑΪΚΗ ΕΝΩΣΗ ΠΡΑΣΙΝΗ ΑΝΑΠΤΥΞΗ ΥΔΡΟΓΟΝΟ


Cloudburst (2011) tainies online Κωμωδία\nΑρχική » Κωμωδία » Cloudburst (2011)\nΟι Brenda Ficker (Dot) και Olympia Doukakis (Stella) πρωταγωνιστούν σε μια τρελλά ξεκαρδιστική κωμωδία, μέχρις δακρύων, δύο υπέροχων λεσβιών που το σκάνε από τον Οίκο Ευγηρίας που διέμεναν. Η σεμνότυφη εγγονή της Dot, η Molly (Christine Booth) αποφασίζει ότι το Γηροκομείο είναι η καλύτερη λύση για τη γιαγιά της. Η Stella και η Dot ειναι μαζι 31 χρόνια συμπαραστεκόμενες η μία την άλλη σε καλές και άσχημες στιγμές της ζωής τους. Στα 70 τους, η Στέλλα δεν ακούει καλά, ενώ η Dot είναι σχεδόν τυφλή. Το σκάνε για να πάνε στον Καναδά όπου οι γάμοι ομοφυλοφίλων επιτρέπονται. Η περιπέτεια ξεκινά.\nΣε περίπτωση που δεν παίζει η ταινία Cloudburst (2011)\nΕίδος ταινίας: Cloudburst (2011) Κωμωδία, Περιπέτεια, Δράμα\nΠροστέθηκε: 11.07.2015 23:42


Αλληγορία με την Αφροδίτη και τον Χρόνο – Giovanni Battista Tiepolo\nΠεριγραφές ζωγραφικής ⇒ 🎨Tiepolo Giovanni ⇒ Αλληγορία με την Αφροδίτη και τον Χρόνο – Giovanni Battista Tiepolo\nΑυτός ο πίνακας ανατέθηκε από τον Tiepolo, τη σύζυγο του Contarini, με την ευκαιρία της γέννησης του πολυαναμενόμενου πρωτογενή κληρονόμου τους. Επομένως, δεν προκαλεί έκπληξη το γεγονός ότι το κέντρο της σύνθεσης «Allegory» είναι ένα μωρό. Ο Κρόνος το κρατά στα χέρια του, προσωποποιώντας τον σοφό και αξεπέραστο Χρόνο. Το τρομερό «εργαλείο» του Κρόνου – το δρεπάνι – παραμερίζεται. Η όμορφη θεά Αφροδίτη, που κάθεται στα σύννεφα, αγγίζει απαλά το κεφάλι του παιδιού με το χέρι της. Κρίνοντας από τον τρόπο που η θεά τον κοιτάζει απαλά, πόσο προσεκτικά τον κρατά ο Κρόνος στην αγκαλιά της, αυτός είναι ο μόνος θνητός γιος της Αφροδίτης, ο Αινείας. Κατά συνέπεια, από την «Αλληγορία», οι ευτυχείς γονείς της Contarini έπρεπε να είχαν καταλάβει ότι ο γιος τους είχε την ίδια ένδοξη μοίρα με τον θρυλικό Αινέα.\nΠίσω από την Αφροδίτη είναι οι τρεις αιώνιοι σύντροφοί της, οι Χάριτες. Πλένουν το μωρό με ροζ πέταλα και απελευθερώνουν περιστέρια στον ουρανό. Σε πρώτο πλάνο, στα πόδια του Χρόνου, ο αγαπημένος γιος της θεάς, ο Έρως, κρύβεται στη σκιά. Η Αφροδίτη, μια από τις πιο διάσημες θεές του ελληνικού πάνθεου, αγαπούσε. Ο καρπός μιας από τις ερωτικές της σχέσεις ήταν ο Αινείας, ο ήρωας του Τρωικού Πολέμου. Σύμφωνα με τον μύθο, η Αφροδίτη είδε την Άγκυρα όταν βοσκόζε κοπάδια κοντά στο Όρος Ίδα. Η θεά γοητεύτηκε από την ομορφιά του και, ως κόρη του φρυγικού βασιλιά Οτρέι, τον ερωτεύτηκε. Λίγο αργότερα, αποκάλυψε στην Άγχη ότι θα γεννήσει έναν γιο του Αινέα από αυτόν, αλλά του απαγόρευσε να αποκαλύψει το μυστικό του γάμου τους.\nΩστόσο, ο Anhis παραβίασε την απαγόρευση και είπε στους φίλους του σχετικά με αυτό, το hangover κατά τη διάρκεια μιας γιορτής. Για αυτό, ο Δίας τον χτύπησε με αστραπή. Ο Αινείας ήταν ο μόνος γιος της Αφροδίτης, γεννημένος από το θνητό της. Μέχρι πέντε χρόνια, το αγόρι μεγάλωσε από νύμφες του βουνού. Στην Ιλιάδα, ο Αινείας αναφέρεται στους ένδοξους ήρωες της Τροίας. Ο γενναίος πολεμιστής, απέτυχε σε αποφασιστικούς αγώνες με τον Αχιλλέα και τον Διομήδη και διέφυγε από το θάνατο μόνο χάρη στην παρέμβαση της αθάνατης μητέρας του, του Απόλλωνα και του Ποσειδώνα. Το υπόλοιπο της ζωής του Αινέα είναι γεμάτο περιπλανήσεις. Σύμφωνα με τον Aeneid του Virgil, ο Aeneas άφησε την Τροία το τελευταίο βράδυ πριν από την πτώση της. Οι θεοί τον διέταξαν να φύγει από την πόλη, παίρνοντας μαζί τους τον πατέρα του Άγχη και τον μικρό γιο του Ασκανιά. Σε είκοσι πλοία, ο Αινείας και οι σύντροφοί του ξεκίνησαν αναζητώντας μια νέα πατρίδα. Ο Άνχης πέθανε στο δρόμο και θάφτηκε από τον Αινέα στη Σικελία.\nΟι περισσότεροι από τους συντρόφους του Αινέα πέθαναν, και ο ίδιος εγκαταλείφθηκε στην Καρχηδόνα. Εδώ τον συναντούσε με αγάπη η βασίλισσα Dido, η οποία την ερωτεύτηκε με την πρώτη ματιά. Ο Αινείας πέρασε αρκετό χρόνο στην Καρχηδόνα, που κρατιέται από την αγάπη του Dido. Ωστόσο, η φωνή των θεών τον διέταξε να ταξιδέψει πιο μακριά, και ο Αινείας ξεκίνησε στο δρόμο. Σύντομα έφτασε στην πόλη Kuma στην ιταλική ακτή. Ο Kumekaya Sibyl προέβλεψε τη μοίρα του Αινέα, καθώς και τη μοίρα των απογόνων του. Στη συνέχεια, ο Αινείας περίμενε μια συνάντηση με την Αβίνια και τον πατέρα της Λατίνα, τον τοπικό βασιλιά. Ο Λατίνος συμφώνησε να δώσει στον Aabinius τη σύζυγό του Aeneas, αλλά πριν από αυτό έπρεπε να νικήσει τον αρχηγό της τοπικής φυλής του Rutul, ο οποίος επίσης διεκδίκησε το χέρι της βασιλικής κόρης.\nΟ Αινείας, φυσικά, κέρδισε και παντρεύτηκε την όμορφη Λαβίνια. Η ιταλική γη έγινε ο διάδοχος της δόξας της Τροίας. Ο γέρος Time, κρατώντας το μωρό Αινείας στην αγκαλιά του, δεν είναι άλλος από τον Kronos, τον τιτάνα, πατέρα του Δία. Στη συνέχεια, ο Κρόνος συγχωνεύτηκε με τον Χρόνο. Ο Κρόνος-Χρόνος έλαβε το δρεπάνι από το ρωμαϊκό διπλό του Κρόνου, προσωποποιώντας το αξεπέραστο τρέξιμο του χρόνου. Υπάρχει ένας άλλος μύθος που σχετίζεται με τον Κρόνο. Σύμφωνα με τον ίδιο, ο Κρόνος κυβέρνησε τα «νησιά των ευλογημένων». η εποχή της βασιλείας του ήταν η Χρυσή Εποχή.\nΟ Tiepolo ήξερε πιθανώς για αυτόν τον μύθο και, απεικονίζοντας το μικρό Contarini στην εικόνα του Aeneas, και ακόμη και στην αγκαλιά του Kronos, του ευχήθηκε όχι μόνο τα ένδοξα κατορθώματα του Τρωικού ήρωα, αλλά και μια ευτυχισμένη ζωή υπό την εποπτεία του κυβερνήτη των «ευλογημένων νησιών». Μερικές φορές η Αφροδίτη απεικονίζεται σε ένα άρμα που σχεδιάζεται από ένα κοπάδι περιστεριών, αλλά σε αυτήν την περίπτωση, τα περιστέρια κυματίζουν ελεύθερα. Αιωρούνται στον ουρανό, πάνω από το κεφάλι της θεάς και το μωρό που βρίσκεται στην αγκαλιά του Χρόνου. Τα συνδεδεμένα τους, σαν σε ένα φιλί, τα ράμφος και τα ανοιχτά φτερά σχηματίζουν μια ομοιότητα φωτοστέφανου πάνω από την Αφροδίτη και ένα παιδί. Αυτή η περίπλοκη λεπτομέρεια δείχνει την απαράμιλλη τεχνική ικανότητα της Tiepolo. Τα περιστέρια φαίνεται να είναι γραμμένα σε μια εύκολη κίνηση της βούρτσας, αλλά, όπως και όλα τα άλλα στοιχεία της εικόνας, εμφανίζονται σε πολύ δύσκολη γωνία για τον καλλιτέχνη.\nΔεν ήταν ικανοί πολλοί ζωγράφοι – και η δουλειά του Tiepolo μας χαροποιεί ακόμη περισσότερο. Ο καλλιτέχνης ωθεί επιδέξια τα όρια του χώρου και δημιουργεί στον καμβά την ψευδαίσθηση του ατελείωτου παραδεισένιου χώρου πάνω από το κεφάλι του θεατή. Ήταν ακριβώς αυτό το είδος ψευδαίσθησης που έκανε την Tiepolo τη φήμη του καλύτερου δασκάλου των τοιχογραφιών του XVIII αιώνα, του διαδόχου της παράδοσης του Μιχαήλ Άγγελου και του Ραφαήλ.\nΆρης, Αφροδίτη και ηφαίστειο – Joachim Eiteval Ο Ολλανδός καλλιτέχνης Joachim Eiteval ζωγράφισε τη ζωγραφική «Άρης, Αφροδίτη και ηφαίστειο» με βάση τις μυθολογικές ιστορίες των αρχαίων Ρωμαίων. Έτσι, για παράδειγμα, η Αφροδίτη,...\nΡεβέκκα στο πηγάδι – Giovanni Battista Piazzetta Το ταλέντο του Βενετού δασκάλου Giovanni Battista Piazzetta εκδηλώθηκε σε διάφορους τομείς. Ήταν ζωγράφος και χαράκτης, ασχολήθηκε με βιβλία γραφικών, ενήργησε ως μεταρρυθμιστής του συστήματος...\nΠεριγραφή του πίνακα Αλληγορία με την Αφροδίτη και τον Χρόνο – Giovanni Battista Tiepolo.\n« Στον Κήπο – Pierre-Auguste Renoir\nΆποψη του Βόλγα κοντά στο Yuryevts – Alexey Savrasov »


Μήπως φταίμε εμείς για όσα αρνητικά μας συμβαίνουν; ~ metafysika\nHome » Υγεια » Μήπως φταίμε εμείς για όσα αρνητικά μας συμβαίνουν;\n«Αύριο με περιμένει πολύ δύσκολη μέρα». «Κάθε φορά που κανονίζω να φύγω για διακοπές, όλο και\nκάτι θα πάει στραβά». «Ποτέ δεν καταφέρνω να είμαι στην ώρα μου στα ραντεβού μου». Πόσοι από εμάς δεν κάνουν τέτοιες\nαρνητικές σκέψεις; Και σε πόσους από εμάς δεν έχει τύχει αυτό ακριβώς το αρνητικό που σκεφτόμαστε να συμβεί, επιβεβαιώνοντάς μας ότι καλά κάνουμε κ βλέπουμε τα πράγματα... γκρίζα; Η επιστημονική κοινότητα έρχεται να επιβεβαιώσει πως, πράγματι, όσο σκεφτόμαστε αρνητικά τόσο αυξάνονται οι πιθανότητες να δούμε αυτές τις αρνητικές σκέψεις να επαληθεύονται.\nNocebo: το ύπουλο δίδυμο αδερφάκι του placebo\nΕδώ και δεκαετίες ακούμε για το φαινόμενο placebo: συμμετέχοντες σε επιστημονικές έρευνες οι οποίοι παίρνουν ένα ψευδοφάρμακο παρουσιάζουν την ίδια βελτίωση με όσους λαμβάνουν την κανονική φαρμακευτική αγωγή που ερευνάται κάθε φορά. Ασθενείς που στο πλαίσιο μιας έρευνας πιστεύουν πως έχουν υποβληθεί σε εγχείρηση, αλλά στους οποίους δεν έχει γίνει παρά μόνο μια τομή ώστε να νομίζουν πως πράγματι έχουν χειρουργηθεί, αρχίζουν να συνέρχονται από χρόνια προβλήματα.\nΤα τελευταία χρόνια, όμως, οι επιστήμονες εντόπισαν και το ύπουλο δίδυμο αδερφάκι του placebo, το nocebo (νοσίμπο). Αν το placebo μάς βοηθάει να νιώσουμε καλύτερα ενεργοποιώντας τις ανάλογες περιοχές του εγκεφάλου μας με τη σκέψη μας, το nocebo δρα με τον ίδιο τρόπο, αλλά προς την αντίθετη κατεύθυνση: νιώθουμε χειρότερα γιατί πιστεύουμε ότι θα νιώσουμε χειρότερα. Σε αυτή την περίπτωση, ακόμα και όσοι από τους συμμετέχοντες σε μια έρευνα δεν έχουν πάρει καμία φαρμακευτική αγωγή πέρα απ ζαχαρόνερο, εμφανίζουν τις παρενέργειες που εκδηλώνουν και εκείνοι στους οποίους δίνεται το φάρμακο που βρίσκεται υπό μελέτη. Μόνο και μόνο επειδή οι υπεύθυνοι της έρευνας τους είπαν πως το υπό δοκιμή φάρμακο (το οποίο όμως ποτέ δεν έλαβαν στην πραγματικότητα) ενδέχεται να τους προκαλέσει πονοκέφαλο, ναυτία, κ.λπ...\nΜπορεί οι New Age θεωρίες, όπως αυτή του νόμου της έλξης που περιγράφεται στο βιβλίο «Το Μυστικό» της Ρόντα Μπερνς (εκδ. Λιβάνη), να μας κάνουν να σηκώνουμε με δυσπιστία το φρύδι. Μπορεί η όλη φιλοσοφία «της θετικής ενέργειας» να μας φαίνεται αφελής, ίσως και ουτοπική. Αν όμως ακόμα και οι επιστήμονες -που κατά κανόνα βλέπουν με σκεπτικισμό ό,τι δεν φαίνεται στο μικροσκόπιο ή στα στατιστικά των ερευνών- έχουν αποδεχτεί τη δύναμη που ασκούν επάνω μας οι σκέψεις μας, τότε μήπως ήρθε η ώρα να σκεφτούμε σοβαρά... τι σκεφτόμαστε; Και μήπως αν πράγματι αλλάζοντας τις σκέψεις μας από αρνητικές σε θετικές, μπορούμε να αλλάξουμε προς το καλύτερο την καθημερινότητά μας;\nΕπειδή τις περισσότερες φορές δεν αντιλαμβανόμαστε καν ότι σκεφτόμαστε αρνητικά, ένα γρήγορο τεστ για να εντοπίσουμε αν κάνουμε αρνητικές σκέψεις είναι να εξετάσουμε το πώς αισθανόμαστε. Αν, για παράδειγμα, ξαφνικά νιώσουμε άσχημα χωρίς καν να έχουμε δει ή ακούσει κάτι που θα μπορούσε να μας στεναχωρήσει, το πιθανότερο είναι πίσω από το συναίσθημα που βιώσαμε να κρύβεται μια αρνητική σκέψη. Από τη στιγμή που συνειδητοποιούμε ότι στο θέατρο του νου μας οι ηθοποιοί δεν είναι και τόσο... λαμπεροί, έχουμε κάνει και το πιο σημαντικό βήμα ώστε να ξαναστήσουμε την παράσταση από την αρχή, όπως θέλουμε εμείς. Να, λοιπόν, μερικά από τα πρώτα βήματα που χρειάζεται να κάνουμε αν θέλουμε να αποβάλλουμε τις αρνητικές σκέψεις:\n2. Αντικατάστησέ τες. Αν καταλάβεις ότι σκέφτεσαι συχνά υποτιμητικά για τον εαυτό σου, γράψε σε ένα χαρτί την αντίθετη δήλωση. Για παράδειγμα, αν πιάνεις τον εαυτό σου να σκέφτεται «Είμαι πάντα αναβλητική και γι' αυτό δεν προλαβαίνω ποτέ τις προθεσμίες στη δουλειά», γράψε «Είμαι συνεπής και οργανώνω με αποτελεσματικότητα το χρόνο μου». Κόλλησε το χαρτί στον καθρέφτη της τουαλέτας ή στο ψυγείο ώστε να το βλέπεις και να το διαβάζεις κάθε μέρα. Μπορεί να σου φανεί περίεργο, το πιθανότερο είναι να νιώθεις αμήχανα τις πρώτες φορές που θα το διαβάζεις, αλλά ο μόνος τρόπος να ξεφορτωθείς κάτι παλιό είναι να βάλεις στη θέση του κάτι νέο.\n4. Φτιάξε στοκ... από όμορφες εικόνες. Οι όμορφες εικόνες δημιουργούν και όμορφες σκέψεις. Ψάξε στο pinterest για φωτογραφίες που σε κάνουν να νιώθεις καλά, άλλαξε το background του υπολογιστή σου με μια αισιόδοξη εικόνα, βάλε ένα λουλούδι στο γραφείο ή την κουζίνα.\n5. Κάνε ένα βήμα τη φορά. Πράγματι υπάρχει κάποιος λόγος που πιστεύεις πως χάνεις την ψυχραιμία σου όταν κάποιος σε αδικεί. Αλλά σε πρώτη φάση, αρκέσου στο να αναγνωρίσεις πως νιώθεις αδικία όποτε συμβαίνει αυτό. Στη συνέχεια θα αρχίσεις να εντοπίζεις πότε αντιδράς με αυτό τον τρόπο και, έπειτα, γιατί. Αλλά το πρώτο βήμα είναι να δεις τι σκέφτεσαι. Τα υπόλοιπα θα έρθουν μόνα τους...\n0 Response to " Μήπως φταίμε εμείς για όσα αρνητικά μας συμβαίνουν; "


Βρέθηκε σημάδι ζωής πάνω σε ρουμπίνι 2,5 δισεκατομμυρίων χρονών | Playsiders\nΒρέθηκε σημάδι ζωής πάνω σε ρουμπίνι 2,5 δισεκατομμυρίων χρονών\nΟι επιστήμονες πιστεύουν ότι η ύπαρξη ζωής έπαιξε ένα ρόλο στο σχηματισμό των ρουμπινιών\nΤα παλαιότερα ρουμπίνια του πλανήτη, λαμπεροί κόκκινοι πολύτιμοι λίθοι που αποτελούνται από ένα διαφανές κόκκινο ορυκτό που ονομάζεται κορούνδιο, βρίσκονται στη Γροιλανδία. Ενώ έψαχνε για ρουμπίνια στον Βόρειο Ατλαντικό Κράτωνα της νότιας Γροιλανδίας, μια ομάδα ερευνητών ανακάλυψε μια κρυμμένη έκπληξη σε ένα από αυτά γραφίτη, μια καθαρή μορφή άνθρακα, που μπορεί να είναι τα υπολείμματα της αρχαίας μικροβιακής ζωής.\n«Ο γραφίτης μέσα σε αυτό το ρουμπίνι είναι πραγματικά μοναδικός», δήλωσε σε ανακοίνωσή του ο Chris Yakymchuk, καθηγητής Επιστημών Γης και Περιβάλλοντος στο Πανεπιστήμιο του Waterloo στο Οντάριο του Καναδά. «Είναι η πρώτη φορά που βλέπουμε στοιχεία αρχαίας ζωής σε βράχους που φέρουν ρουμπίνια».\nΗ ομάδα κατέληξε στο συμπέρασμα ότι ο γραφίτης προήλθε από μια αρχαία μορφή ζωής, αφού ανέλυσαν την αναλογία διαφορετικών εκδοχών ή ισοτόπων άνθρακα στον γραφίτη, σύμφωνα με τη δήλωση. Περισσότερο από το 98% του άνθρακα στον πλανήτη έχει μάζα 12 μονάδων ατομικής μάζας, αλλά ορισμένα άτομα άνθρακα είναι βαρύτερα, με μάζα 13 ή 14 μονάδες ατομικής μάζας.\nΤην εποχή που πιθανότατα ζούσε αυτό το αρχαίο βακτήριο, ο πλανήτης δεν είχε πολύ οξυγόνο, απαραίτητο στοιχείο για περίπλοκη ζωή έτσι η μόνη ζωή που θα μπορούσε να βρει μια ύπαρξη ήταν μικρά μικρόβια και μεμβράνες φυκιών. Τα κυανοβακτήρια πιστεύεται ότι είναι μερικές από τις πρώτες ζωές στη Γη και μέσα από δισεκατομμύρια χρόνια μετατροπής του ηλιακού φωτός σε χημική ενέργεια, παρήγαγαν σταδιακά το απαραίτητο οξυγόνο για να εξελιχθεί τελικά η σύνθετη ζωή, ανέφερε προηγουμένως το Live Science.\nΕίναι η πρώτη φορά που βρέθηκε αρχαία ζωή μέσα σε ρουμπίνια. «Η παρουσία γραφίτη μας δίνει επίσης περισσότερες ενδείξεις για να προσδιορίσουμε πώς σχηματίστηκαν τα ρουμπίνια σε αυτήν την τοποθεσία, κάτι που είναι αδύνατο να γίνει απευθείας με βάση το χρώμα και τη χημική σύνθεση ενός ρουμπίνι», είπε ο Yakymchuk.\nΑποδεικνύεται ότι η ζωή μπορεί να ήταν το μυστικό συστατικό για τον σχηματισμό ρουμπίνι. Η έρευνα διαπίστωσε ότι ο γραφίτης άλλαξε τη χημική σύνθεση των πετρωμάτων, δημιουργώντας τις κατάλληλες συνθήκες για την ανάπτυξη των ρουμπίνων.


"Ένα Grexit θα είχε νόημα" - Free Time news\nHome » Unlabelled » "Ένα Grexit θα είχε νόημα"\n"Ένα Grexit θα είχε νόημα"\nΤην εκτίμηση ότι "για την Ελλάδα, θα είχε νόημα το να βγει από την Ευρώπη", έκανε ο Τίμο Σοΐνι, επικεφαλής του Κόμματος των Φινλανδών και πιθανός νέος υπουργός Οικονομικών της χώρας...\nΣύμφωνα με το iefimerida.gr, το Κόμμα των Φινλανδών ήρθε δεύτερο στις βουλευτικές εκλογές και έχει συμπεριληφθεί στον σχεδιαζόμενο συνασπισμό με το Κόμμα Κέντρου και το φιλοευρωπαϊκό Εθνικό Κόμμα Συνασπισμού.Σε συνέντευξή του στο μεγαλύτερο τηλεοπτικό δίκτυο της χώρας, το MTV, ο Σοΐνι αρνήθηκε να σχολιάσει την υποθετική στάση της κυβέρνησης απέναντι σε ένα ενδεχόμενο τρίτο πακέτο διάσωσης για την Ελλάδα. Ωστόσο, άσκησε κριτική σχετικά με τους χειρισμούς που έγιναν στην κρίση της ευρωζώνης.\n«Η κρίση δεν έχει αμβλυνθεί...και κάτι πρέπει να γίνει για αυτό. Υπάρχουν δύο τρόποι. Είτε αυτοί που δεν μπορούν να επιβιώσουν θα φύγουν ή τότε θα λάβουμε μέτρα προς την κατεύθυνση της βαθύτερης ολοκλήρωσης, της κοινής ευθύνης για το χρέος και της ενιαίας φορολογίας».\nΕρωτηθείς εάν ακόμα επιθυμεί να δει την Ελλάδα να εγκαταλείπει τη ζώνη του ενιαίου νομίσματος, δήλωσε: «Αυτό θα ήταν ίσως η πιο ξεκάθαρη επιλογή για όλους, ακόμη και για τους Έλληνες». Αλλά ας δούμε τι θα γίνει ... και ποια είναι η έκβαση των συνομιλιών της κυβέρνησης. Σε ένα συνασπισμό, κανείς δεν υπαγορεύει τίποτα».


ΤΗΛΕΘΕΑΣΗ 26.10.2020: Πρωτιά για STAR και Άγριες Μέλισσες - PRIMETIME.GR\nΤΗΛΕΘΕΑΣΗ 26.10.2020: Πρωτιά για STAR και Άγριες Μέλισσες\nΤΗΛΕΘΕΑΣΗ – Αυτά είναι τα μη καθαρά νούμερα του Δυναμικού Κοινού (18-54) για τη Δευτέρα 26 Οκτωβρίου 2020. Τα καθαρά νούμερα θα είναι διαθέσιμα το μεσημέρι στους μόνιμους πίνακες της σελίδας μας για τις μετρήσεις – εδώ.\nΜε το STAR CHANNEL στην πρώτη θέαση έκλεισε η χθεσινή ημέρα, κατακτώντας το 17.5%, ενώ ακολούθησαν ο ΑΝΤΕΝΝΑ με 15%, ο ΣΚΑΪ με 13.7% (παρά τα 30άρια + του The Voice), o ALPHA με 9.6%, το MEGA με 7.7% και το OPEN με 5.7%.\nΣτην πρωινή και μεσημεριανή ζώνη, η Δευτέρα αποδείχθηκε φτωχή για τις πρωινές ψυχαγωγικές εκπομπές , καθώς καμία δεν μπόρεσε να συγκεντρώσει πάνω από 13% στο δυναμικό κοινό (τουλάχιστον στα μη καθαρά νούμερα, προς στιγμήν). Στη μεσημεριανή ζώνη (12:00-14:00) η Ζήνα Κουτσελίνη τερμάτισε και πάλι πρώτη, ενώ το μεσημεριανό δελτίο ειδήσεων του ΑΝΤΕΝΝΑ πίεσε αρκετά την Ιωάννα Μαλέσκου, η οποία σημείωσε και πάλι χαμηλά νούμερα.\nΏρα για Μελέτη – 10,4%\nΕυτυχείτε – 9,5%\nΠάμε Δανάη – 9,1%\nΣυνδέσεις – 5,6%\nΑλήθειες με τη Ζήνα – 13,1%\nLove It – 9,6%\nΣτην primetime και late prime ζώνη οι Άγριες Μέλισσες σημείωσαν μέσο όρο 28,1% στο γενικό σύνολο και 27% στο δυναμικό κοινό. Το GNTM βρέθηκε στο 17,9% στο γενικό, ενώ στο δυναμικό κοινό ο μέσος όρος του ήταν στο 26,2%. Το Big Brother διατηρεί τα υψηλά ποσοστά του, η μυθοπλασία υποχωρεί και ο Νίκος Χατζινοκολάου έκανε ένα αξιοπρεπές 12άρι με καλεσμένη την κα Γλύκατζη-Αρβελέρ.\nΆγριες Μέλισσες – 27%\nGNTM – 26,2%\nΠαρουσιάστε – 14,9%\nΑγγελική – 8,8%\nBig Brother – 20,3%\nΕνώπιος Ενωπίω – 12,9%\nSTYLE ME UP: Η μεταμόρφωση της 38χρονης Άννας


Πρωτοφανής γαλάζια αθλιότητα! Καταγγελίες ότι εμβολιάστηκαν “γαλάζια” στελέχη αντί για παιδιά με αναπηρία! Κάλυψη στην εκλεκτή του Κυριάκου και της Μαρέβα με κεντρικό ρόλο στην υπόθεση – news.makedonias.gr\nΠρωτοφανείς καταγγελίες βλέπουν το φως της δημοσιότητας τις τελευταίες ώρες, που ακουμπούν τον Κυριάκο Μητσοτάκη. Στη Θεσσαλονίκη εμβολιάστηκαν εκτός σειράς γαλάζια στελέχη, πετώντας έξω παιδιά με αναπηρία και ηλικιωμένους ενηλίκους. Και μάλιστα κεντρικό ρόλο στην διαχείριση των εμβολίων παίζει η Βίκυ Νάκου, που φέρεται ως ο άνθρωπος του Κυριάκου Μητσοτάκη…Πηγή\nPrevious Post: Κορωνοϊός: Ποιες περιοχές μπαίνουν στο «κόκκινο» από το πρωί του Σαββάτου\nNext Post: WRC Αρκτικό Ράλι: Δυναμικό ξεκίνημα για Tanak (video)


Πρόγραμμα Πτυχιούχων: Οι δυσκολίες στη διαχείριση - Analysis Business Consulting | Επιδοτήσεις - Digital Marketing\nΠρόγραμμα Πτυχιούχων: Οι δυσκολίες στη διαχείριση - 5.0 out of 5 based on 1 vote\nΓια να αρχίσουμε να… ξετυλίγουμε το κουβάρι, να ξεκινήσουμε από τα απλά. Όλοι οι μεμονωμένοι δυνητικοί δικαιούχοι δικαιούνται μέγιστο 25.000 ευρώ ως επιδότηση για την εξάσκηση του επαγγέλματος πάνω στο οποίο έχουν πτυχίο. Οι διαφορές έχουν να κάνουνε με τους κύκλους υποβολής, ειδικά όταν ούτε τα αποτελέσματα αυτών είναι στην ίδια ημερομηνία.\nΥπάρχουν δηλαδή σχέδια που έχουν εγκριθεί τον Οκτώβριο του 2017, υπάρχουν άλλα που εγκρίθηκαν λίγους μήνες μετά και άλλα που οι δικαιούχοι είναι στους πίνακες δυνητικών δικαιούχων μεν, αλλά δεν έχουν πάρει την οριστική έγκριση ακόμη.\nΟ λόγος που έχει συμβεί όλο αυτό είναι πως το πρόγραμμα «έτρεξε» σε δύο κύκλους. Ο πρώτος κύκλος ήταν ενεργός το 2016 και ο δεύτερος το 2017. Ο δεύτερος μάλιστα είχε τρεις διαφορετικές περιόδους υποβολής, ανάλογα με το δίμηνο που κατέθετε ο κάθε επενδυτής.\nΠέρα όμως από τις χρονολογικές διαφορές στους κύκλους και τις περιόδους υποβολής, υπάρχουν και διαφοροποιήσεις στους οδηγούς του προγράμματος. Για παράδειγμα οι δικαιούχοι στον Α’ Κύκλο έχουν δικαίωμα να πληρωθούν για δαπάνες από τις 8 Μαρτίου 2016 (ή τη μέρα που έκαναν έναρξη αν είναι μεταγενέστερη) και μετά. Αντίθετα όσοι εγκριθούν στον δεύτερο γύρο θα πρέπει να περιμένουν τις οριστικές εντάξεις για να θεωρηθούν επιλέξιμες οι δαπάνες τους.\nΜια άλλη ουσιώδης διαφορά έχει να κάνει με τις παράλληλες δραστηριότητες, που δεν έγκειται ακριβώς πάνω στο πτυχίο του κάθε επιχειρηματία. Αυτές επιτρέπονται στον Α’ κύκλο, αλλά όχι στον Β’.\nΠολλοί, επίσης, είναι οι περιορισμοί σε θέματα ενσήμων, υποκαταστημάτων αλλά και με την έδρα της κάθε επιχείρησης.\nΤο καλύτερο που έχετε να κάνετε, για να αποφύγετε πιθανά προβλήματα που θα σας προκαλέσουν καθυστερήσεις ή, στη χειρότερη περίπτωση, θα φέρουν και απένταξη του έργου σας, είναι να εμπιστευτείτε έναν εξειδικευμένο σύμβουλο που θα μπορέσει να σας κατευθύνει σωστά. Το κόστος του συμβούλου, άλλωστε, είναι μέσα στις επιλέξιμες δαπάνες του προγράμματος και επιδοτείται στο 100%.\nΗ εμπειρία μας στη διαχείριση επενδυτικών προγραμμάτων, καθιστά βέβαιη την ομαλή υλοποίηση του προγράμματός σας, μέχρι και την τελική εκταμίευση, αποφεύγοντας κρίσιμα λάθη που κοστίζουν χρόνο και χρήματα.\nΤελευταία ενημέρωση : Τρίτη, 06 Μαρτίου 2018 10:58


Η Κιμ Καρντάσιαν κατέθεσε αίτηση διαζυγίου από τον Κάνιε Γουέστ | Ειδησεις | Pagenews.gr\nΑφροδίτη Πάνου 20.02.2021 | 07:50 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Lifestyle / Η Κιμ Καρντάσιαν κατέθεσε αίτηση διαζυγίου από τον Κάνιε Γουέστ\nΚιμ Καρντάσιαν: Τα έγγραφα του διαζυγίου κατατέθηκαν σήμερα, σύμφωνα με το Variety που επικαλείται μια δικαστική πηγή.\nΤο ζευγάρι παντρεύτηκε πριν από περίπου 7 χρόνια, το 2014, αφού είχαν ήδη αποκτήσει το πρώτο τους παιδί. Ο ιστότοπος TMZ που ειδικεύεται σε θέματα σελέμπριτις, επικαλούμενος πηγές τις οποίες δεν κατονομάζει, μετέδωσε ότι ο χωρισμός τους είναι συναινετικός και ότι η Καρντάσιαν ζήτησε κοινή κηδεμονία για τα τέσσερα παιδιά τους.\nΠηγές αναφέρουν πως ο Κάνιε Γουέστ είναι αρχικά σύμφωνος με την πρόταση της επιμέλειας και πως οι δυο τους είναι αποφασισμένοι να κάνουν το καλύτερο για τα παιδιά τους, μεγαλώνοντάς τα μαζί… αλλά χώρια. Τα έγγραφα του διαζυγίου κατατέθηκαν σήμερα, σύμφωνα με το Variety που επικαλείται μια δικαστική πηγή.\nΗ υποψηφιότητα του Κάνιε για την προεδρία των ΗΠΑ έγινε σημείο τριβής. Σε εκδήλωση για την προεδρική του καμπάνια, ο Κάνιε αποκάλυψε ότι είχε συζητήσει με την Κιμ να κάνει έκτρωση στο πρώτο τους παιδί. Επίσης, ο ράπερ είχε επιτεθεί κατά της οικογένειας Καρντάσιαν/Τζένερ με μια σειρά από tweets. Μάλιστα, είχε αποκαλέσει τη μητέρα της Κιμ, την Κρις Τζένερ, «Κρις Γιονγκ Ουν» (από το όνομα του Βορειοκορεάτη δικτάτορα).\nΑυτή ήταν και η σταγόνα που ξεχείλισε το ποτήρι. Η Κιμ πήγε στο Ουαϊόμινγκ για να τα «ψάλλει» στον άνδρα της, με τον φωτογραφικό φακό να τη συλλαμβάνει με δάκρυα στα μάτια μέσα στο αυτοκίνητο μαζί του. Η Καρντάσιαν θα είχε χωρίσει εδώ και καιρό τον άνδρα της, αλλά δεν το έκανε λόγω της διπολικής διαταραχής από την οποία πάσχει ο Κάνιε Γουέστ. Πάντως, από τον Ιανουάριο του 2021 είχαν πληθύνει οι φήμες για το διαζύγιό της.\nΥπάρχει βέβαια και ένα προγαμιαίο συμβόλαιο το οποίο με βάση τις μέχρι τώρα πληροφορίες καμία από τις δύο πλευρές δεν έχει δείξει την διάθεση να… επικαλεστεί, κάτι που δείχνει πως το διαζύγιο θα είναι αυτό που λέμε «βελούδινο». Μάλιστα το TMZ αναφέρει πως οι δύο πλευρές έχουν ήδη συμφωνήσει στον διαχωρισμό της κοινής περιουσίας. Πρόκειται για το τρίτο διαζύγιο της Κιμ Καρντάσιαν.\nKANYE WEST KIM KARDASHIANKIM KARDASHIANKIM KARDASHIAN ΧΩΡΙΣΜΟΣΔΙΑΖΥΓΙΟ


Γ. ΜΑΝΙΑΤΗΣ: «ΜΑΥΡΗ ΜΕΡΑ ΓΙΑ ΤΙΣ ΣΥΓΚΟΙΝΩΝΙΕΣ - ΠΑΡΕΛΑΒΑΝ ΧΩΡΑ, ΘΑ ΠΑΡΑΔΩΣΟΥΝ ΤΑΜΕΙΟ ΞΕΠΟΥΛΗΜΑΤΟΣ» - Παραπολιτικά Αργολίδα\nHome » ΓΙΑΝΝΗΣ ΜΑΝΙΑΤΗΣ » Γ. ΜΑΝΙΑΤΗΣ: «ΜΑΥΡΗ ΜΕΡΑ ΓΙΑ ΤΙΣ ΣΥΓΚΟΙΝΩΝΙΕΣ - ΠΑΡΕΛΑΒΑΝ ΧΩΡΑ, ΘΑ ΠΑΡΑΔΩΣΟΥΝ ΤΑΜΕΙΟ ΞΕΠΟΥΛΗΜΑΤΟΣ»\nΓ. ΜΑΝΙΑΤΗΣ: «ΜΑΥΡΗ ΜΕΡΑ ΓΙΑ ΤΙΣ ΣΥΓΚΟΙΝΩΝΙΕΣ - ΠΑΡΕΛΑΒΑΝ ΧΩΡΑ, ΘΑ ΠΑΡΑΔΩΣΟΥΝ ΤΑΜΕΙΟ ΞΕΠΟΥΛΗΜΑΤΟΣ»\n5/21/2016 09:58:00 π.μ.\nΟ Υπεύθυνος της Κ.Ο. της Δημοκρατικής Συμπαράταξης (ΠΑΣΟΚ – ΔΗΜΑΡ) για Ενέργεια, Περιβάλλον και Υποδομές, Γιάννης Μανιάτης, αναφορικά με την πρόταση της Κυβέρνησης να περάσουν ΟΑΣΑ, ΟΣΥ, ΣΤΑΣΥ και ΑΤΤΙΚΟ ΜΕΤΡΟ στο νέο Υπερταμείο Αποκρατικοποιήσεων, έκανε την ακόλουθη δήλωση:\nΗ σημερινή είναι μια μαύρη μέρα για τις συγκοινωνίες της Αθήνας. Η Κυβέρνηση προτείνει ΟΑΣΑ, ΟΣΥ, ΣΤΑΣΥ και ΑΤΤΙΚΟ ΜΕΤΡΟ να περάσουν στο νέο Υπερταμείο Αποκρατικοποιήσεων. Η περιουσία που πλήρωσε ο ελληνικός λαός, οι γραμμές του μετρό, οι σήραγγες, οι σταθμοί, τα μηχανήματα, τα λεωφορεία, τα τρόλλεϋ, τα αμαξοστάσια, τα τραμ, μπαίνουν ως εγγύηση στο Υπερταμείο.\nΠαρέλαβαν τις συγκοινωνίες υγιείς και πλεονασματικές! Μέσα σε 1,5 χρόνο τις κατάντησαν ξανά ελλειμματικές. Σχεδόν σε 100 εκατ. € υπολογίζεται το έλλειμμα του 2016. Από τα 2.000 λεωφορεία κυκλοφορούν λιγότερο από 1.000.\nΠαρέλαβαν συγκοινωνίες, θα παραδώσουν συντρίμμια.\nΠαρέλαβαν Χώρα, θα παραδώσουν Ταμείο Ξεπουλήματος.\nΘα μας βρουν απέναντί τους. Τα σχέδια τους θα ναυαγήσουν.\nPosted by ΔΑΝΑΩΝ ΓΗ at 5/21/2016 09:58:00 π.μ.


Νίκη στην παράταση για τους μικρούς της Ακαδημίας- Την Κυριακή η κοπή της πίτας του συλλόγου - InKefalonia\nΝίκη στην παράταση για τους μικρούς της Ακαδημίας- Την Κυριακή η κοπή της πίτας του συλλόγου\nΔημοσιεύτηκε: Πέμπτη, 30 Ιανουαρίου 2020 09:11\nΕπικράτησαν στην παράταση του ΠΡΟΜΗΘΕΑ\nΓεμάτοι με ρεαλιστικές παραστάσεις και σημαντικές εμπειρίες επέστρεψαν οι παμπαίδες της ΑΚΑΔΗΜΙΑΣ από τη Πάτρα όπου το Σάββατο 25/01 επικράτησαν στην παράταση του ΠΡΟΜΗΘΕΑ (γ 2006) με σκορ 36-32 (καν. αγ 27-27). Η ομάδα της ΑΚΑΔΗΜΙΑΣ, παίζοντας στην παράταση πιο ψύχραιμα και με όπλο την άμυνα, πέτυχε τη τρίτη διαδοχική της νίκη στο επίσημο πρωτάθλημα της ΕΣΚΑ Η.\nΑΚΑΔΗΜΙΑ ΚΕΦΑΛΟΝΙΑΣ– ΠΡΟΜΗΘΕΑΣ ( γ 2006) : 36-32\nΡαυτόπουλος Α. 1, Παπαδάτος Δ. 3 , Σιαμάνης Κ. 3, Καμπίτσης Δ. 17, Γιατράς Δ. 2 , Κουτσουμπός Β. 3, Χριστόπουλος Γρ. 3 , Αλυσανδράτος Μ., Ματράγκος Κ. , Χριστόπουλος Κ. , Κωτούλας Ξ. , Παπαδάτος Ν. 5.\nΣτη συνέχεια τη σκυτάλη πήρε το αγωνιστικό τμήμα pro mini συλλόγου επικρατώντας της αντίστοιχης ομάδας του ΠΡΟΜΗΘΕΑ με 47-36.\nΑΚΑΔΗΜΙΑ ΚΕΦΑΛΟΝΙΑΣ – ΠΡΟΜΗΘΕΑΣ (α 2009) : 47-36\nΓιατράς Γ. 4, Σιαμάνης Α. 5 (1), Παπαδάτος Ν. 31 (2), Χριστόπουλος Κ. 5, Γασπαρινάτος Μ. 2 , Κωτούλας Ξ., Σταθούλιας Π.\nΗ ΑΚΑΔΗΜΙΑ ευχαριστεί θερμά τους χορηγούς: ΓΑΛΙΑΤΣΑΤΟΣ ΤΥΡΟΚΟΜΙΚΑ & ΙΧΘΥΟΠΩΛΕΙΟ ΡΑΣΣΙΑΣ\nΤΗΝ ΚΥΡΙΑΚΗ Η ΚΟΠΗ ΤΗΣ ΠΙΤΑΣ ΤΟΥ ΣΥΛΛΟΓΟΥ\nΤην Κυριακή στις 17.00 θα πραγματοποιηθεί η κοπή της πρώτης πρωτοχρονιάτικης πίτας του συλλόγου στο κλειστό γυμναστήριο Αντώνης Τρίτσης. Την μουσική επένδυση της εκδήλωσης έχει αναλάβει ο Θωμάς Βουτσινάς ενώ θα δοθούν μικρά δώρα στους φίλους της ομάδας. Σας περιμένουμε να μας τιμήσετε με την παρουσία σας.\nΚοπή Πίτας & Προκήρυξη Γενικής Συνέλευσης του Σκακιστικού Συλλόγου


Σκόρπιες ακτίνες, στου ήλιου τα ταξίδια!!\nΜε δάκρυ, στου ύπνου την άκρη, αόρατο νήμα που κόβει ο καιρός.\nΣτα όνειρα μόνοι, δειλά ημερώνει, θολή φαντασία, ο κόσμος μικρός.\nΑς αποδράσουμε πεταλούδα μου..\nΧωρίς εικασίες και λάθος ουσίες, δεν έχει το μέλλον ελπίδα για μας,\nμονάχοι οι δυο μας, με το ριζικό μας, απότιστο χώμα στην άγια γη .\nΜε λόγια, στου νου τα ρολόγια, αλήθεια ακραία, με φώς να ντυθείς,\nτο ρούχο πονάει, ξεφτίζει και σπάει, φιλί του Ιούδα, ξανά μη γευθείς.\nΑς χαθούμε πεταλούδα μου..\nΜαζί με το βράδυ, στις πύλες του Άδη, αγάπης ακτίνες, φωτίζουν εκεί,\nσαν σέλας στο χρόνο, απόλυτα μόνο, κρυφή οπτασία, πνοή που αρκεί.\nΜε μάτια, κρυφά μονοπάτια, παντέρημοι δρόμοι, και λάσπη σωρός.\nΜικρό το ταξίδι, απάτη το φίδι, σαν άλλοθι τρέμει, που λιώνει ο καιρός\nΑς πεθάνουμε πεταλούδα μου..\nΠαλιά γεννημένοι, στο χρόνο δεμένοι, αλλάζει ο ήλιος μα λείπει το φώς.\nΔεν είναι τυχαίο, που ένα τροχαίο, στο νου λαμπαδιάζει σαν έρως κρυφός.\nΜε πάθος, συγγνώμη και λάθος, τυλίγουν με ψέμα το κάθε γιατί.\nΚομμένα λουλούδια, χυδαία τραγούδια, αδιάφοροι όλοι, σε κώμα βαθύ.\nΑς γεννηθούμε πεταλούδα μου…\nΑπόδραση τώρα, θεός για την ώρα, πεθαίνει μονάχος, δεν ζούμε κι εμείς.\nΟ κόσμος γυρίζει, ατάκες τραυλίζει, αγυάλιστος βράχος τυχαίας στιγμής.\nΑναρτήθηκε από ΟΥ ΤΙ ΔΑΝΟΣ στις 6:00 π.μ.\nΗ Σύναξη της αυτοθυσίας\nΤα περσινά Χριστούγεννα ήταν τα πιο καταθλιπτικά όλων των προηγούμενων χρόνων μου, στόλισα το δέντρο με αγγαρεία και πιστεύω πως ίσως αυτό έφταιξε για την διάθεσή μου στις διακοπές, τις οποίες κ πέρασα στο σπίτι παριστάνοντας το ζόμπι...\nδεκαπέντε μέρες εσώκλειστη ένα πράγμα...\nσήμερα το πρωί, μάλλον κατά τις 12, κατέβασα τα κουτιά με το δέντρο, στολίδια κ λοιπά μπιχλιμπίδια...\nλίγο πριν ολοκληρώσω το στόλισμα και με κολλημένο ένα πλατύ άνευ λόγου χαμόγελο,\nήρθε ο γνωστός...\n-Καλώς τον, με τρόμαξες, πως μπήκες;\n-Η γκαραζόπορτα είναι ανοικτή...\n-Μα δεν έχω γκαράζ...\n-Ναι, του γείτονα εννοώ και ανέβηκα από τη ταράτσα.\nΓιατί όλοι οι γήινοι στολίζετε πράσινα δέντρα στα σπίτια ενώ τα καταστρέφετε καίγοντας τα στα δάση;\n-Αχ... άσε τα δάση, είναι ΜΕΓΑΛΗ ιστορία.\nΣτολίζουμε για τα Χριστούγεννα που φέτος επαναλαμβάνω στον εαυτό μου θα είναι μοναδικά!!!\nΕσείς στο πλανήτη σας δε γιορτάζετε κάτι... ξέρω΄ γω, όλοι μαζί ενωμένοι και ευτυχισμένοι;\n-Ναι, φυσικά... την μέρα της Σύναξης!\n-Ποιας σύναξης, της Θεοτόκου;\n-Βλακείες Ε, λες και δε στα έχω ξαναπεί;\nΜε κουράζεις ώρες ώρες...\n-Ε πες μου να ξέρω ντε... μας χωρίζουν τόσοι πλανήτες και αστεροειδή, που να σας παρακολουθήσω...\n-Είναι η σημαντικότερη στιγμή του πλανήτη μας,\nονομάζεται "Η Σύναξη της αυτοθυσίας"\nδε μπορείς να φανταστείς τι συναίσθημα βιώνουμε...\nΗ φυλή μου διαθέτει ικανά και πανίσχυρα όντα τα οποία αυτοθυσιάζονται κοντά στον Ωρίωνα κατά την ηλιακή έκλειψη.\nΠεθαίνουν για το καλό μας, αφήνουν τους πιο υγιείς να συνεχίσουν τον πολλαπλασιασμό μας.\nΑκούγεται θλιβερό αλλά έχουν πλήρη αίσθηση της ατομικής τους κατάστασης, αυτοθυσιάζονται, καταλαβαίνεις;;;\n-Έμεινα τώρα, εσείς είστε τελικά σπουδαία όντα!\nΜε συγκίνησες αλλά και από την άλλη με προκαλείς και δε θ΄αντέξω να σε ρωτήσω...\n-Πόσο πληθυσμό έχουμε τα Ελληνικά όντα;\n-Θες ακριβή αριθμό ή αναλυτικούς κωδικούς για τον καθένα σας;\n-Αχ αχ αχ, όχι πάλι, μόνο αριθμό!\n-Αφαίρεσε 300 όντα...\nΘα μου την κάνεις αυτή τη χάρη;\nΣε παρακαλώ, μόνο εγώ διαθέτω εξωγήινο βύσμα...\nξέρεις που κωλοβαράνε όλη μέρα;\nΣτην πρωτεύουσα μας, σε ένα πρώην παλάτι... δε θα σου ζητήσω άλλη χάρη please!!!!\n-Χα χα χα Εψιλον, διαθέτεις χιούμορ;\nΠρέπει να το ζητήσουν οι ίδιοι αυτό...\n-Τώρα σώθηκες, αυτοί ζητάνε από μας να αυτοθυσιαστούμε, άσε που τους ακούμε και ένας ένας παίρνουμε σειρά...\nΣε παρακαλώ, δε θα ζητήσω κάτι άλλο, ρίξτε κατά λάθος έναν δίσκο ή μάλλον όχι έναν κομήτη να βρει κέντρο, μεγάλο γιατί σέρνονται και κάποια βουβάλια εκεί μέσα.\n-Έχετε τη δύναμη στην ψυχή σας και ασχολείστε χρόνια τώρα με ανοησίες, Ε75983809298302301201202 είναι απλά 300 ανόητα όντα,\nδες τον αριθμό που προκύπτει και καλές γιορτές!!!\nΑναρτήθηκε από ΟΥ ΤΙ ΔΑΝΟΣ στις 5:06 π.μ.\nΕτικέτες Καίτη Δροσίνη\nΗ ΣΤΑΧΤΟΠΟΥΤΑ, ΤΟ ΓΟΒΑΚΙ ΚΑΙ ΟΙ ΠΡΙΓΚΙΠΕΣ...\nΑνάθεμα τη μοίρα μου και τη κακή μου τύχη!\nΑριστούχος οικονομολόγος και πνίγομαι στο κάρβουνο... όχι άλλο κάρβουνο... ΠΥΡΗΝΟΚΑΡΒΟΥΝΟ ακούγεται πιο σικ!\nΆγρια χαράματα στην κόψη του ονείρου, ποιού ονείρου;\nΤο ότι θα σκάσει μύτη ο Πρινς από κάπου και θα με στέψει Κουίν!\nΌχι καλέ, δε ζω με ψευδαισθήσεις... μετράω τις μέρες για να πληρωθώ, πόσα;\nΟύτε στον παπά δε το λέμε γιατί θα μας αφορίσει, αν μας αναγνωρίσει δηλαδή με τόση μουτζούρα που κουβαλάμε... τι είναι αυτό θεούλη μου, τέτοια κατάντια;\nΦάτσα σκονισμένη και μαλλιά λιγδιασμένα σε καθημερινή φάση.\nΌχι τίποτα άλλο, βάλαμε και μέσον για τη δουλειά μου, ναι ναι!\nΕπιτυχία η εργασία μου Αλλά κι εγώ, κοριτσάκι πράμα, εικοσιπέντε ετών, που να πρωτοπώ για το αντικείμενο μου και ποιος να με θαυμάσει...\nΝτρέπομαι, γονατιστή ολημερίς να τσουβαλιάζω πυρηνοκάρβουνο...\nΜωρέ να το λέω πιο συχνά έτσι;\nόσο να πείτε βγάζει κάτι το επιστημονικό... Πόσοι το γνωρίζουν;\nΝα μπορούσα να χωθώ στο λογιστήριο θα ημουν αρχόντισσα!\nΕκεί όσο να πεις θα ήμουν στολισμένη, θα ανέβαζα και καμιά φωτο στο χαζομαραφέτι όπως κάνουν όλες οι φυσιολογικές κοπέλες!\nΝτακ φεις, στο γραφείο με καναδυό συναδέλφους...\nΠω πω γεμίζει το στόμα σου...\n"Ναι, ο συναδελφός μου από εδώ" "το γραφείο μας, έχει και θέα προς αμπελοχώραφα καλέ δείτε δείτε" άλλη μια κοντινή φωτό και στο βάθος κήπος!\nΑλλά να προσγειωθώ και πάλι στα δικά μου, τι να φωτογραφίσω από τους δικούς μας έρμους μαύρους;\nΣάμπως θέλουν να μας δουν έτσι;\nαποστροφή στην εικόνα και αναστεναγμός κατάντιας...\nΌχι φίλε μου, καμιά δουλειά δεν είναι ντροπή και καμιά κατάντια, αυτό που σε μαραζώνει από την άλλη είναι η αδικία...\nπόσοι αγράμματοι σε θέσεις κύρους και πόσοι πτυχιούχοι άνεργοι και με μεροκάματα που τους αλλοτριώνουν;\nΑλλάζω γρήγορα θέμα γιατί έπεσα και λίγο ακόμη θα θαυτώ εις τον πυρήνα, μωρέ σαν να το συνηθίζω λιγουλάκι...\nΚαι μεθάυριο πληρωμή!\nΊσα που περισσεύουν πενήντα ευρώ...\nΕπομένως θα βάλω στην άκρη δέκα ευρουλάκια για το ποτό μου, καλέ ναι, βγαίνω μια φορά το μήνα με τα κορίτσια, δέκα στην άκρη για να έχω μια μικρή περιουσία και φυσικά θα αγοράσω τις πράσινες γόβες που κόλλησα εδώ και ενα μήνα!\nΑχ ναι, θα στολιστώ γιατί όσο και να το κάνεις η ομορφιά με λίγες πινελιές και ενα καλό ρουχαλάκι αναδεικνύεται, πόσο μάλιστα με τις ψηλές γόβες!\nΘα ρίξω τέτοιο λούσιμο που όχι κάρβουνο δε θα μυρίζει αλλά θα φουντώσει το μαλλί αλά Τάρνερ και θα το χαρώ!\nΣτο λατρεμένο μου μπαράκι τώρα...\nΑπίθανη μουσική και ζεστό περιβάλλον, σοβαροί νεαροί και τσαχπίνες κοπελιές, τι ωραία που περνάμε!\nΕιδικά εγώ που πιάνω στασίδι κάθε φορά στη γωνία τέρμα, αυτό πάλι μπορεί να χαρακτηριστεί ως αντικοινωνικό.\nΜα δε μπορώ το μπιρι μπιρι θέλω να απολαύσω τη μουσική, αφήστε με επιτέλους!\nΑρχίζω να πιστεύω πως είμαι δύστροπη, μα βλέπω τις φιλενάδες να ξεχύνονται εκεί μέσα σαν τα λαγωνικά...\nκαλέ αφήστε τους, θα κάνουν αυτοί το πρώτο βήμα...\nδείτε εμένα, πόσοι με πλησιάζουν με τόση ξινίλα;\nΕντάξει έχω τις επιτυχίες μου κι εγώ σε μέτριο επίπεδο, τι λέω η καρβουνιάρα;\nΉ θα με πλησιάσουν δεκαοχτάχρονα ή εξηντάρηδες...\nΠαιδιά κάτι έχω σας το λέω, δεν μου συμβαίνει τίποτα το φυσιολογικό.\nΠριν καιρό γνώρισα τον Αντώνη, όχι καλέ τον σκύλο, αμέσως το μυαλό σας τς τς τς...\nμε περίμενε κάθε μήνα στο μπαράκι, ήπιαμε καναδυό καφέδες τρεις μήνες μετά...αλλά Λούης κι αυτός.\nΤου ξέφυγε σε μια φίλη μου καθώς τα πίνανε..."καλή κοπέλα αλλά να... δε μου αρέσει η δουλειά της" το είπε παιδιά ο κομπλεξικός το είπε!\nΔε πειράζει όμως, δε πτοούμαι, κάποιος θα εκτιμήσει το κόπο μου και θα του δείξω και το πτυχίο, σαράντα ευρώ κόστισε η κορνίζα, καμιά εικοσαριά χιλιάρικα οι σπουδές μου, ξέρετε ενοίκιο, μάσα και τα σχετικά καημένοι γονείς πληρώνατε τα κάρβουνα που θα κάνω απόσβεση σε τριάντα χρόνια αλλά πριν κλείσω θα το φωνάξω άλλη μια φορά...\nΟΧΙ ΑΛΛΟ ΚΑΡΒΟΥΝΟΟΟΟ!!!!!!\nΑναρτήθηκε από ΟΥ ΤΙ ΔΑΝΟΣ στις 3:28 μ.μ.\nΖωή λοιπόν, ζω…\nΑρχικά Ζάω, και Ζήω, και Ζώω, σε διαφόρους τύπους ασυναίρετο..\nΖ το αρχικό και ουσιαστικό εννοιολογικά σύμβολο..\nΑρχικά γραφόταν Ι, σύμβολο της ιδέας…\nΓράμμα διπλό, αποτελείται από το Σ+Δ…\nΤο Σ σύμβολο της ενέργειας, και το Δ ολοκληρωμένη γήινη κατάσταση, (Δα=γή).\nΖω λοιπόν, υλοποίηση της ενέργειας μου, και…\nΒίος δρόμος ταξίδι η τροχιά, αυτής της υλοποιημένης ενέργειας..\nΕύκολη και κατανοητή ερμηνεία, για το υλικό επίπεδο…\nΑγάπη τώρα, αγαπώ…\nΑπό το επίρρημα Άγαν, που σημαίνει πάρα πολύ, με κυρίαρχη την ρίζα Αγ… πιθανόν προερχόμενη από το άγω…\nΑ είναι η αρχή του παντός, η αρχή της δημιουργίας, με οποιαδήποτε έννοια..\nΓ είναι η γέννησις περίπου ταυτόσημη έννοια κυρίως σε υλικό επίπεδο…\nΔύσκολη η ερμηνεία της αγάπης, για το υλικό κόσμο.\nΔεν ισχύει εδώ το ερμηνεύω, αλλά το νοιώθω..\nΣε μια σύνδεση του υλικού, και του άυλου κόσμου, Ζωή και Αγάπη, Ζώ και Αγαπώ…\nΜε λογοτεχνική απόδοση, ορίζεται μια υλοποίηση της ενέργειας με σκοπό ένα ταξίδι, και πρώτο και ουσιαστικό συνοδοιπόρο την αγάπη…\nΈτσι τελικά ερμηνεύεται και ο εγωισμός της μοναχικότητας εκείνου που πραγματικά αγαπά…\nαλλά και η αγνότητα της ανιδιοτέλειας σε συναισθηματικό επίπεδο, υπαρκτή μόνο στον θεό, και τάση του ανθρώπου προς την θέωση.\nΌλα αυτά λοιπόν ενεργητικά εκπέμπονται από τον ένα, αλλά και παθητικά εισπράττονται, διότι κανείς δεν είναι μόνος.\nΗ κλασική ρήση του Αριστοτέλη με το συμπτυγμένο νόημα «μόνος η ζώο η θεός»..\nΔιαφωνώ με τον γέροντα σοφό για το ζώο.\nΚαι τα ζώα ζουν σε αγέλες, και οι άνθρωποι σε αγέλες, που για να τα ωραιοποιήσουμε τα λέμε κοινωνίες, λόγω της επικοινωνίας που έχουμε μεταξύ μας κυρίως με τον λόγο, και ελάχιστα με το ένστικτο.\nΕίναι όμως η επικοινωνία μας ανώτερη, από την επικοινωνία ήχων, αλλά κυρίως δια του ενστίκτου, από εκείνη των ζώων;\nΕδώ λοιπόν στην επικοινωνία δια λόγου αρχίζει να διαμορφώνεται μια τελείως διαφορετική τάση.\nΗ σιωπή είναι χρυσός… και γενικότερα ο έλεγχος των πέντε αισθήσεων.\nΤι λείπει άραγε;\nH πραγματική επικοινωνία.\nΕπικοινωνώ σημαίνει παύω να υφίσταμαι, και κοινωνώ την ύπαρξη του άλλου, που το εισπράττει και ταυτίζεται με έμενα.\nΗ έννοια της θείας κοινωνίας μας το δηλώνει όσον αφορά τον θεό.\nΓιατί όχι και για τον άνθρωπο, και τα ζώα, και τα φυτά.\nΌταν λοιπόν εδώ κόβονται, η ακόμα χειρότερο παραποιούνται τα νήματα της επικοινωνίας…\nΕκεί ακριβώς αρχίζουν, να υπεισέρχονται όλα τα αρνητικά… που εμποδίζουν τον άνθρωπο να πλησιάσει, τον άνθρωπο πρώτα και τον θεό στην συνέχεια…\nΤραγικό αφού έχει προδιαγραφές καθ ομοίωση, στο υλικό επίπεδο.\nΚαι εύκολα πλάθει πεπτωκότες, λασπώνει δαίμονες, επισημοποιεί σατανάδες, μόνο και μόνο να δικαιολογήσει την αδυναμία, και την ανεπάρκεια του.\nΥπάρχει όμως η ψυχή που έχει την δυνατότητα να ισορροπήσει την κατάσταση…\nΣε συνεργασία με τον νου, ελέγχοντας εμείς το κομμάτι του το μικρό, και ζώντας πέρα από την ζωή μαθαίνουμε και το υπόλοιπο δικό της κομμάτι….\nΓια αυτό και η παραίνεση περί μη απωλείας των ψυχών υμών…\nΑναρτήθηκε από ΟΥ ΤΙ ΔΑΝΟΣ στις 4:09 π.μ.\nΣφαιρικές αντιλήψεις και γραμμική πραγματικότητα\nΣφαιρική πραγματικότητα και γραμμικές αντιλήψεις;\nΜια εκδοχή, που έχει μόνο ένα σημείο επαφής, τουτέστιν μια και μόνη αντίληψη για την πραγματικότητα…\nΜπορεί να είναι Αλήθεια, μια αλήθεια στατική, ένα θεώρημα, ή ένα δογμα.\nΑν όμως αλλάξουν τα δεδομένα, και αντιστραφούν οι όροι, το αποτέλεσμα είναι τελείως διαφορετικό, δημιουργεί μια κινητικότητα και δεν έχει καμία απόκλιση.\nΗ αντίληψη των πραγμάτων παρίσταται γραμμικά με μια σφαίρα, ή οποία κινείται εφαπτόμενη συνεχώς πάνω στην ευθεία της πραγματικότητας, υπάρχουν δυο σημαντικά πλεονεκτήματα και πολλά υποδεέστερα.\nΗ αντίληψη είναι σφαιρική με ο΄τι αυτό συνεπάγεται…\nείναι εναλλασσόμενη και εμπλουτίζεται με νέα στοιχεία της πραγματικότητας που σαν ευθεία είναι άπειρη.\nΣε τρισδιάστατη γραμμική απεικόνιση, με πολλές σφαίρες να κινούνται εφαπτόμενες στην ευθεία, έχουμε μια εικόνα της κίνησής μας, των επαφών μας του εμπλουτισμού των αντιλήψεων μας, την ροή μας.\nΘα μπορούσε να ονομασθεί γέννηση η επαφή της σφαίρας με την ευθεία, και θάνατος η απομάκρυνσή της από αυτή.\nΘα μπορούσε να είναι η ψυχή ο πυρήνας της σφαίρας, νους το υπόλοιπο, και σώμα η επιφάνεια.\nΣτην νοητή ευθεία του Ηλίου, κινούνται σε συγκεκριμένες αποστάσεις οι πλανήτες.\nΣτην νοητή ευθεία του γαλαξία κινούνται τα πλανητικά συστήματα..\nΣτην νοητή ευθεία του σύμπαντος κινούνται οι γαλαξίες.\nΟι επιστήμονες άρχισαν να μιλούν για παράλληλα σύμπαντα...\nΕπιδιώκοντας να γίνει σαφέστερη η έννοια του Θεού…\nΚάποτε θα μιλήσουν και για τεμνόμενα σύμπαντα...\nΤότε θα γίνει σαφέστερη και η έννοια τού Χάους.\nΠρώτα απ όλα όμως θέλω να γίνει σαφέστερη η έννοια του ανθρώπου…\nΊσως η αντίληψη να είναι το σύμπαν... συμπυκνωμένο μέσα στον καθένα, η μέρος του, αυτό που άλλοι λένε ψυχή, άγγελο, ένστικτο...\nΤα πιστεύω, είναι ότι μας έμαθαν η ότι διαμορφώσαμε, από την υλοποίηση μας μέχρι να πεθάνουμε.\nΜετά παύουν να υπάρχουν, όπως και το εγώ, η υποκειμενικότητα.\nΥπάρχει ένα επιχείρημα, μακάβριο ίσως.\nΌλοι όσοι έχουν βιώσει εμπειρία θανάτου ατόμου το οποίο διατηρεί την πνευματική του διαύγεια, ίσως έχουν συνειδητοποιήσει πώς υπάρχει ένα χρονικό διάστημα πριν το θάνατο, που το άτομο έχει ήδη περάσει σε μεγάλο βαθμό στον "άλλο κόσμο".\nΣε αυτό το χρονικό διάστημα, κάποιος μπορεί να αντιληφθεί πολλές αλήθειες, αν δεν παρασυρθεί πλήρως από την οδύνη του.\nΟι ιδέες οι ανακαλύψεις, οι εφευρέσεις, οι καλλιτεχνικές δημιουργίες που θαυμάζουμε, δεν γεννιούνται από τον δημιουργό τους, εκείνος απλώς, "μπαίνει" στο συμπυκνωμένο σύμπαν μέσα του και τις κάνει φανερές σε εμάς,\nΔεν είμαστε είδωλα, είδωλο είναι αυτό που βλέπουμε.\nΜε ερέθισμα την κοινοποίηση της ανάρτησής από Νημερτής Δωρίδας\n«Σφαιρική πραγματικότητα και γραμμικές αντιλήψεις»\nΑναρτήθηκε από ΟΥ ΤΙ ΔΑΝΟΣ στις 4:04 π.μ.\nΓενετικά όργανα και άλλα συναφή…\nΑυτό το ρημάδι που βγάζει το λάδι\nαθάνατο μοιάζει, δεν λιώνει ποτέ.\nΚοπρόσκυλο μένει, την μοίρα μας δένει\nγαβγίζει και φτύνει, βρωμιά και λεκέ\nΑυτό το κουσούρι, γκαστρώνει γαϊδούρι,\nΔιχόνοια γεννάει, μα δεν θα το πω.\nΣαν ύδρα της Λέρνης, αιδώς της Ελένης,\nσκοπίμως φτιαγμένη, για άλλη ατραπό.\nΑυτή η φωνή μας, φωτιά στο μουνί μας\nΑκούγεται μόνο, σε δύο αυτιά\nΕμείς στην υγειά μας, που είναι δικά μας,\nγια σας τα δικά σας, νερό στην φωτιά.\nΜαζί σου αντρούτσο, ζωή για τον πούτσο\nτου άλλου τα θέλω, τα πώς, τα γιατί.\nΣου μάθανε μόνο, το χέρι με τόνο\nκαθέτως να τείνεις, του κώλου χαρτί.\nΑυτά τα παιχνίδια, ζαλίζουν τ΄αρχίδια\nΓυρνάει ο τόπος, γερνάω και εγώ.\nΕκείνα του κάκου, στερούνται θανάτου,\nποιος τάχα γεννάει, η κότα η τ αυγό.\nΑυτό που ηκούστη, γαμήστε τον πούστη\nΠαράγγελμα μαύρο, του όχλου φαΐ.\nΞερνά στις πλατείες, σκουριά και νοθείες,\nΚοπάδια και αγέλες, σκορπούν οι λαοί.\nΑυτός ο παιάνας, της κάθε πουτάνας,\nπου ζει για το χρήμα, γαμίσι σκληρό.\nΝα παίρνει εξουσία, με μια συνουσία,\nπου βρήκες γραμμένο, ζητάω να βρω.\nDum spero, και υπάρχω, αλλά δεν σας γράφω\nκι ας είναι η γλώσσα, για κάποιους ντροπή.\nΣτην κάθε ευθιξία, προσφέρω θυσία,\nεκείνα που λέει….. καθώς οδηγεί.\nΑναρτήθηκε από ΟΥ ΤΙ ΔΑΝΟΣ στις 11:13 π.μ.\nΑλλάζουν οι εποχές…\nΔεν φοβήθηκα ποτέ μου να πεθάνω, το εδώλιο της νύχτας να με δένει\nΗ ψυχή μου, από μένα παραπάνω, ξεψυχάει την στιγμή που περιμένει.\nΚρύο κέλυφος σκεπάζει τον ζητιάνο, ούτε σάρκα ούτε αίμα απομένει,\nμια νεράιδα φυλακή σε κρύο πιάνο, να γυρεύει μελωδία ξεχασμένη.\nΔεν γεννήθηκα μονάχα για να παίρνω, αχαμνά υποταγμένος να σωπαίνω\nναυαγός σε ξερονήσι θα χορταίνω, ότι ξέρω, όσα ζω, κι όπου πηγαίνω\nΚοκαλάκι νυχτερίδας ξεχασμένο, αργαλειός η κάθε μέρα που υφαίνω,\nο αέρας με κρατάει μεθυσμένο, με κρασί που δεν το πίνω, το ανασαίνω.\nΑν με κάθε αμαρτία γονατίζω, κι αν στο θέατρο το αίμα μου παγώνει,\nαναβλύζει προσευχή όταν δακρύζω, τραγωδία το εσύ και με πληγώνει.\nΑν τη γνώση με κανόνες την ορίζω, αν φωτίζει το εγώ μου και το λιώνει\nΔεν ακούω μουσική σε τόνο γκρίζο, που τις νότες μου αγέννητες σκοτώνει.\nΑναρτήθηκε από ΟΥ ΤΙ ΔΑΝΟΣ στις 1:11 π.μ.\nΑχερουσία η λίμνη με τα νούφαρα…..\nΑρχή του χάους ο έρωτας στη λίμνη, που καθρεφτίζεται ο νους της ψυχής.\nΗ αυθεντικότητα είναι μία δυνατή ιδιότητα, είναι και πόλος έλξης συναισθημάτων,\nθετικών και αρνητικών.\nΚερδίζει θεατές και δημιουργεί πρωταγωνιστές.\nΕίναι οι ρόλοι προκαθορισμένοι, και τόσο βιωμένοι, που ο υποκριτής αποδίδει την πραγματικότητα του και την υποκρίνεται.\nΟ καθένας είναι πρωταγωνιστής και θεατής οι συνθήκες ορίζουν τον ρόλο,\nμέσα στο μικρό θεατράκι της ζωής.\nΕίναι το θέατρο το άλλοθι των παρασκηνίων, το ιδεατό μονόπρακτο του καθενός.\nΑυτό που θεωρεί πώς έπρεπε να είναι, και το υποκρίνεται.\nΑυτό που θα άρεσε στους θεατές να είναι, και αυτό που θα ήθελαν και εκείνοι να είναι,\nκαι το χειροκροτούν.\nΜια ερωτική σχέση μεταξύ του ηθοποιού και του θεατή, το είδωλο η σκηνή,\nκαι ο καθρέφτης η πλατεία.\nΕίναι η αυθεντικότητα η υποκειμενική αλήθεια του καθενός.\nΕίναι η αυθεντικότητα μια τέλεια απόδοση του ρόλου.\nΔεν είναι όμως η αλήθεια, το καλό ψέμα είναι το αυθεντικό ψέμα,\nκαι επειδή είναι αυθεντικό το νομίζει ο θεατής αλήθεια.\nΗ αλήθεια είναι δύσκολος δρόμος, γεμάτος αγκάθια...\nΗ δοκιμασία είναι να τον περπατήσεις ξυπόλητος...\nΗ αθωότητα έγινε δόλωμα για ψάρεμα σε θολά νερά...\nΗ δύναμη είναι να καταπιείς το αγκίστρι, αλλά να μην πιαστείς...\nΗ αδικία είναι το κερασάκι, και η τούρτα το θέατρο....\nΗ εγκράτεια είναι να μην καταναλώνεις, ότι οι άλλοι σερβίρουν..\nΗ μοναδικότητα είναι ο μπούσουλας για το καράβι σου...\nΗ θάλασσα είναι το βάθεμα, και ο ουρανός το ψήλωμα στο ταξίδι..\nΗ σελήνη χαρίζει ευαισθησία, και ο ήλιος φως...\nΤο σώμα στην γη ρίζες, ο νους στην θάλασσα δράση, η ψυχή στον ήλιο φως.\nΣτην ερωτική αυτή σχέση του ηθοποιού και του θεατή συνδετικός κρίκος είναι ο φόβος.\nΕίναι μια από τις αλήθειες της παράστασης, που στηρίζει την αυθεντικότητα του ηθοποιού,\nκαι εξουδετερώνει τις ανασφάλειες του θεατή.\nΌπως την αγάπη έτσι και ό φόβος χρειάζεται δύο για να γεννηθεί.\nΠολλοί θεωρούν πώς ο μεγαλύτερος φόβος είναι ο φόβος του θανάτου.\nΑυτό είναι μια επιφανειακή ερμηνεία, ο θάνατος είναι άγνωστος.\nΟ φόβος είναι για το άγνωστο, είναι το συναίσθημα που νοιώθουμε απέναντι στην αλήθεια.\nΦοίβος είναι το όνομα του Απόλλωνα, το όνομα του φωτός της αλήθειας.\nΕίναι το συναίσθημα του ηθοποιού μήπως δεν είναι αυθεντικός, και το συναίσθημα του θεατή μήπως ο ηθοποιός δεν αποδώσει την αυθεντικότητα που εκείνος επιζητά.\nΔεν θα συμφωνήσω για τον φόβο, όσον αφορά το ασυνείδητο εσωτερικό μας.\nΈνας οδηγός δεν φοβάται όταν οδηγεί, φοβάται όμως όταν είναι συνοδηγός.\nΌταν κάποιος είναι αυθεντικός δεν φοβάται, δηλώνει στους γύρω του και εκείνοι καταλαβαίνουν, αυτό που είναι,\nκαι φοβούνται μόνο όταν η αυθεντικότητα του είναι διαφορετική από εκείνη που οραματίζονται.\nΌταν κάποιος είναι αυθεντικός δεν γυρεύει λάμψη, ξέρει καλά πώς την έχει είναι αυτόφωτος.\nΜεταμορφώνεται σε αυθεντία, γεννάει αλήθειες αποδεκτές σε πολλούς.\nΤον δρόμο από τον φόβο μέχρι την αλήθεια καλύπτει η ανεπάρκεια.\nΜέσα εκεί φτιάχνεται το σύνολο, η κοινωνία, ο θεός του κάθε ενός, με στόχο την αυτάρκεια,\nτην απόλυτη αυτάρκεια που ορίζει το χάος.\nΑνεπαρκείς είναι όλοι, για αυτό δημιουργείται η ανάγκη,\nακόμα και για τον θεό «ανάγκα και θεοί πείθονται»\nΆλλος πολύ, άλλος λίγο, οι περισσότεροι είναι ανεπαρκείς, αρχικά για τους ίδιους.\nΠόσο μάλλον για κάποιον άλλο, που και εκείνος δεν έχει επάρκεια.\nΔύο ελλείψεις επάρκειας, γεννούν μύρια αρνητικά, και αυτό πολλαπλασιάζεται στην κοινωνία.\nΕίναι φανερή η κατάσταση που επικρατεί.\nΑυτό δεν σημαίνει πώς δεν είναι ολοκληρωμένοι.\nΕίμαστε όμοιοι δεν είμαστε ίδιοι.\nΟ καθένας έχει το μέγεθος που του αναλογεί στον δρόμο για την ολοκλήρωση του.\nΕίναι ο κάθε ένας μοναδικός, για κάποιον άλλο, μερικοί είναι για περισσότερους.\nΈχει και ένα ελάττωμα ο αυθεντικός, είναι εγωιστής, γιατί ξέρει πώς είναι αυθεντικός.\nΔεν ανασαίνει η αλήθεια όταν περπατά χέρι-χέρι με το ψέμα.\nΗ πραγματοποίηση των ονείρων, είναι μια κατάσταση κινούμενη μονίμως,\nκαι όταν γίνει γεννά αυτόματα άλλο όνειρο…\nΕίναι Λερναία Ύδρα.\nΑυτό συμβαίνει στις περιπτώσεις που κάποιος επιχειρεί και πραγματοποιεί το όνειρό του, ισορροπώντας μεταξύ του προσδοκώμενου και του εφικτού.\nΜέσα μας τέλος έχουμε την δύναμη να κάνουμε τα πάντα, όταν κάποτε μας επιτρέψουν, η κατορθώσουμε να χρησιμοποιήσουμε και τα υπόλοιπα 8/10 του εγκεφάλου μας που είναι αδρανή.\nΣωστά όλα, η λάθος είναι δοσμένα αρμονικά με γλαφυρό τρόπο...\nΖωγραφίζουν την ζωή που μας περιβάλει..\n"Βλέπω", και την ζωή που εμπεριέχεται μέσα μας, την απόλυτα δική μας...\n"Νοιώθω" και την ζωή, πέρα από την ζωή μας.\n«Πιο μακριά απ το πέρα\nκι απ το πάνω μακράν.\nΜε τον κόσμο παντιέρα\nστης ζωή μας το πάν.»\nΊσως την δύναμη να την έχουμε μέσα μας, για να αντιμετωπίσουμε το περιβάλλον.\nΊσως αν το αντιμετωπίσουμε σωστά να ενισχύσουμε την ζωή μέσα μας,\nκαι να είναι μια όαση η ζωή μετά την ζωή...\nΤο μόνο σίγουρο και αληθινό για τον καθένα μας είναι η ζωή μέσα μας,\nΑυτή είναι η βάση που πατάμε, και αυτήν ελέγχουμε, αν αντέξουμε στις δυσκολίες\nτης ζωής που μας περιβάλλει.\nΤο μόνο σίγουρο είναι ο φόβος μήπως δεν…\n«Ένας καλός φίλος, ο Τυχαίος είχε μια λατρεία στα λουλούδια, ιδιαίτερα στα μπουμπούκια.Ήρθε μια μέρα και στον κήπο του «έσκασε» ένα μπουμπούκι, που όμοιο του δεν είχε ξαναγίνει.Με απερίγραπτη την χαρά του ο Τυχαίος άρχισε να ονειρεύεται.Πόσο όμορφο είναι, πόσο μαγευτικό.Κάποια στιγμή με την αγάπη μου και την περιποίηση μου….\nθα ανθίσει ένα υπέροχο λουλούδι…Θα χαρώ τα όμορφα χρώματα του…Θα μυρίζω το μεθυστικό του άρωμα…Ζούσε μόνο για το μπουμπούκι, παραμέλησε και ξέχασε τον εαυτό του.Ο καιρός περνούσε, το μπουμπούκι καμάρωνε και λικνιζόταν στον αέρα, λες και ήθελε να πλησιάζει όλο και περισσότερο τον αυλόγυρο…Μεγάλωνε το μπουμπούκι, γινόταν λουλούδι, μεγάλωνε και ό μίσχος.Πρώτο πλάνο στον κήπο αυτό, ο Τυχαίος κομπάρσος…Ένα πρωί ήρθε η καταστροφή, το φρέσκο λουλουδάκι, είχε εξαφανιστεί.Στην θέση του ένα κοτσάνι, ότι απόμεινε από το κόψιμο του λουλουδιού…Στην θέση του Τυχαίου, ένας διαβάτης που συνεχώς αναζητά το λουλούδι που έχασε…»\nΔεν ξέρει ποτέ κανείς, πως αν συνεχίζει, φροντίζει, περιποιείται, θα μπορέσει να δει τα χρωματιστά πέταλα και να μυρίσει το άρωμα του λουλουδιού.\nΚαι προχωράμε αιώνες τώρα στον χρόνο μας, που τον φτιάξαμε εμείς για μας, για τις ανάγκες μας, τους φόβους μας την αυθεντικότητα μας.\nΠροχωράμε μέσα στο υποκατάστατο της αλήθειας, που για κάποιο περίεργο προπατορικό λόγο έσπασε και έγινε, ο καθρέφτης άπειρα κομμάτια όσα και οι άνθρωποι.\nΠαραμένει όμως ενιαία, ακέραια, η ιδέα του καθρέφτη, άθραυστη, και την βλέπουμε όταν ένα βότσαλο πέφτει στην λίμνη του, και του αφαιρεί την ιδιότητα να δημιουργεί είδωλα.\nΕίναι το βότσαλο η αγάπη, που ο άνθρωπος κάποιες στιγμές αγωνίας πετάει στον καθρέφτη.\nΕίναι ο αέρας, που ο θεός φυσάει στην λίμνη και κάποιες στιγμές ακυρώνει τον καθρέφτη.\nΕίναι ο ήλιος που την αλήθεια, καθρεφτίζει σαν λάμψη, και κλείνουμε τα μάτια μας, από φόβο.\nΕίναι τέλος και η ιδέα, όλες οι ιδέες, γνωστές και άγνωστες, κρεμασμένες στον κόσμο τους, στον κόσμο τον ιδεατό, τον κόσμο που περπάτησε ο Πλάτων, με το ευρύτατο ηλιακό στέρνο, και την αρχέγονη ψυχή την αιώνια.\nΚάθε ιδέα, ταυτόχρονα με την σύλληψή της γίνεται υποδεέστερη του αρχέτυπου.\nΣτο στάδιο της υλοποίησης είναι ήδη στο μισό της.\nΚαι όταν εφαρμοστεί πλήρως, δεν έχει τίποτα από τα αρχικά χαρακτηριστικά της...\nΤο ίδιο και η αγάπη,\nΗ μαγική λέξη, το πασπαρτού των ποιητών, το ιδεατό της ένωσης δύο ανθρώπων, η αγγελική κοινωνία.\nΓράφονται χιλιάδες κείμενα, γίνονται μυριάδες συζητήσεις για την αγάπη, αιώνες τώρα, χιλιετηρίδες.\nΑγάπη γύρω μου, δεν "βλέπω".\nΝα διευκρινίσω, η μη ύπαρξη αγάπης δεν συνεπάγεται μίσος.\nΣταματώ εδώ, κανείς δεν θέλει να τού χαλάνε το όνειρο.\nΕίναι και αυτό μια μάσκα αγάπης… ένα είδωλο, ένα εδώλιο.\nΑναρτήθηκε από ΟΥ ΤΙ ΔΑΝΟΣ στις 3:37 π.μ.\nΖωή, η αλήθεια.\nΗ αλήθεια είναι σύνθετη, μια λίμνη που καθρεφτίζει, μια εξίσωση που ελευθερώνει.\nΗ ζωή είναι απλή, ένα ποτάμι που παρασύρει, μια σφαίρα που εγκλωβίζει..\nΟ φιλόσοφος στην όχθη παρατηρεί και αναλύει, ο θεός γυρνά γύρω από την σφαίρα και μαθαίνει, πως από κάθε γωνία φαίνεται το από μέσα.\nΥπάρχουν πολλές σφαίρες, ένα κομμάτι του θεού παρατηρεί κάθε σφαίρα, όλα τα ισορροπεί το χάος.\nΟ θεός είναι η έκφραση του χάους.\nΤα όντα είναι η έκφραση του θεού.\nΚαι τα μη όντα είναι η σκέψη του θεού.\nΌσοι είναι μέσα δεν βλέπουν έξω, όσοι δεν βλέπουν μέσα τους δεν βλέπουν ούτε μέσα στη σφαίρα.\nΕκείνοι που βλέπουν ομορφαίνουν το εσωτερικό της σφαίρας, για τους άλλους, όχι για τους ίδιους γιατί αυτοί γνωρίζουν την ομορφιά.\nΗ ομορφιά συγκινεί όταν την πρωτοσυναντάς, τότε που έχει «όμοια μορφή» με την ιδέα.\nΜε τον χρόνο αλλάζει μορφή δεν έχει πλέον σχήμα, είναι άσχημη.\nΕίναι και το λουλουδάκι σου ομορφιά Νάνση, και ας είναι ταπεινό, και ας το βλέπεις μόνο εσύ.\nΔεν είναι η ποσότητα που έχει αξία, αυτό είναι άπιαστο, είναι ουτοπία.\nΠάντα υπάρχει περισσότερο από το πολύ, δεν υπάρχει όμως λιγότερο από το λίγο.\nΟ κόσμος μας και το λουλουδάκι είναι μέσα στην σφαίρα.\nΑν βλέπουμε το λουλουδάκι, το βλέπει και ό θεός.\nΟι ερωτήσεις έχουν πάντα απαντήσεις, και οι απαντήσεις έχουν ερωτήσεις.\nΚάθε ερώτηση έχει και μια απάντηση.\nΚάθε ερώτηση είναι η γέννηση μιας ιδέας.\nΚάθε απάντηση είναι η εφαρμογή της.\nΚανείς δεν ζει για ένα πράγμα, μόνο ο εγωισμός\nΚανείς δεν πεθαίνει όταν γνωρίζει τον θάνατο.\nΔεν χρειάζεται το λουλούδι, σταγόνες χαμόγελου.\nΑυτό είναι η αφορμή που χαμογελάμε όταν το βλέπουμε.\nΌλα μπορούν να υπάρχουν και χωρίς εμάς.\nΕμείς δεν υπάρχουμε χωρίς αυτά.\nΚανείς δεν βλέπει πίσω, όλοι βλέπουν τον καθρέφτη, και αυτός τους ενημερώνει.\nΜε τις πέντε αισθήσεις σε καταστολή, μπορεί κάποιος να βρει «αλήθειες».\nΜε τις πέντε αισθήσεις σε διέγερση, μπορεί να «Ζήσει»\nΑυτό είναι η αρχή της ελεύθερης βούλησης, και το δίλημμα……. Ζωή, η αλήθεια.\nΑναρτήθηκε από ΟΥ ΤΙ ΔΑΝΟΣ στις 3:02 π.μ.\nΟι Άγγελοι μου\nΣτον Παράδεισο εκεί που βαδίζεις\nαγκαλιά με την όμορφη κόρη,\nνα θυμάσαι χωρίς να δακρύζεις,\nτο στερνό λατρευτό σου αγόρι\nΔυό ζωές που κρατώ μοιρασμένες\nΜια για σένα και μιά για την Μία\nΣας θωρώ τρυφερά αγκαλιασμένες\nΚαι γεμίζω και εγώ ευτυχία\nΚατερίνα ονομάζω την μάννα,\nτην Σοφία αγάπη, που πήρες\nστη ζωή μου αγγέλοι και θαύμα\nαγριεύω για σας με τις μοίρες.\nΌσα νοιώθω αλλά, δεν τα γράφω,\nείναι η μέρα γιορτής, και για μένα,\nστο μυαλό της ψυχής περιγράφω,\nότι αρνείται να αγγίξει η πένα.\nΒοτσαλάκι πετάω στην λίμνη,\nκαι με κύκλους τρισάγιο κάνω,\nΑιωνία στις δυό σας η μνήμη,\nθα σας βρω όταν πάλι πεθάνω.\nΑναρτήθηκε από ΟΥ ΤΙ ΔΑΝΟΣ στις 7:38 π.μ.\nΚάποιο αστέρι που κάπου πεθαίνει\nκόκκο άμμου, το σώμα του κάνει.\nΤις νυχτιές που το κύμα το δέρνει,\nνα ζητά μια αγκαλιά να γλυκάνει.\nΣτον ιστό πού χει πλέξει αράχνη\nΑπό χώμα, με στάλες ιδρώτα\nταξιδεύει η ζωή μας σε φάτνη\nένας κόκκος, με άγνωστη ρότα.\nΣώμα θείο, ψυχή παγωμένη\nη φωτιά με τον πάγο αντάμα\nθα σαρκάζει, αλεπού ειμαρμένη\nγια της άμμου το μόνιμο κλάμα.\nΦυλαχτό ένα γράμμα μια λέξη,\nσαν πολύτιμο κρύβω πετράδι,\nτην αγάπη σου, ώσπου να φέξει\nγια να φέγγει να βλέπω το βράδυ.\nΣε κρυφό κλειδωμένο συρτάρι\nη αγάπη σβησμένο καντήλι.\nΤην καρδιά μας κεντρίζει κοντάρι\nΚαι χολή μας σταλάζει στα χείλη.\nΓαλαξίες, αστέρια κι ο κόσμος\nμε μια κίνηση σπείρας γυρίζουν\nστην ψυχή που κρατάει ο νόμος\nτην αρχή και το τέλος ορίζουν.\nΑναρτήθηκε από ΟΥ ΤΙ ΔΑΝΟΣ στις 2:55 μ.μ.\nΓίγνεσθαι, ερευνάν, γιγνώσκειν, διάγειν, τετέλεσται….\nΟι δημιουργικοί άνθρωποι είναι αρκετά ευάλωτοι, σκέπτονται διαφορετικά.\nΘέλουν αυτός ο κόσμος να οδηγηθεί σε καλό δρόμο.\nΝα έχει θετικά αποτελέσματα.\nΤο αρνητικό που υπάρχει όμως έχει διαφορετική γραμμή,\nκαι τα αποτελέσματα του είναι αρνητικά επίσης.\nΥπάρχει το κακό στον κόσμο;\nΠροσπαθεί να πάρει τις ψυχές μας;\nΜπορούμε να αγαπάμε;\nΤι είναι είναι κακό;\nΗ αγάπη είναι πολύ σημαντικό, δεν είναι το πάν όμως.\nΥπάρχει και κάτι πάνω από την αγάπη,\nδεν το ξέρω, και δεν μπορώ να το περιγράψω.\nΚακό δεν υπάρχει σε αυτόν τον κόσμο, ούτε καλό.\nΤο καλό και το κακό είναι στον άλλο κόσμο.\nΤα αποτελέσματα της διαμάχης τους, βλέπουμε σε αυτόν τον κόσμο.\n«Όλα είναι ένα.\n1=το παν > 33,3+66,6+00,01=100.\nΤο καλό 33,3%\nΤο κακό 66,6%\nΗ θεϊκή βοήθεια 00,01%»\nΚάποιοι αιχμαλωτίζουν ψυχές, αλλά μια δυνατή καλή ψυχή πάντα βρίσκεται και τις ελευθερώνει, όταν και εκείνες το θέλουν, με οδυνηρό τρόπο για τον πεπερασμένο τρόπο που σκεφτόμαστε.\nΔεν μπορούν να πάρουν τις ψυχές μας.\nΜπορούν να τις καταστρέψουν.\nΌταν συμβαίνει αυτό, βλέπουμε ανθρώπους κακούς, και τους λέμε άψυχους, χωρίς ψυχή.\nΟι άψυχοι, όταν πεθάνουν, παύουν να υπάρχουν.\nΌσοι έχουν ψυχή, υπάρχουν και μετά από τον θάνατο.\nΚάθε ένας από το καλό (33,3%), έχει δύο αντιπάλους από το κακό (66,6%).\nΗ αποστολή του στην Γή είναι να τους εξουδετερώσει, ή να τους απελευθερώσει.\nΚάποτε που μαζεύτηκαν πολλοί, και χάλασε η ισορροπία, ήρθε ο Χριστός, και επανέφερε την αρμονία. Αυτό είναι το νόημα, ότι νίκησε τον θάνατο, τον θάνατο των ψυχών.\nΈβαλε το νερό πάλι στο αυλάκι.\nΤο νερό που είναι το μεσον της γέννησης μιας ψυχής.\n«ψυχῇσιν θάνατος ὕδωρ γενέσθαι, ὕδατι δὲ θάνατος γῆν γενέσθαι, ἐκ γῆς δὲ ὕδωρ γίνεται, ἐξ ὕδατος δὲ ψυχή.»\nΗρακλειτος 42. (36).Τὸ Γίγνεσθαι\n«Για τις ψυχές θάνατος είναι να γίνουν νερό, για το νερό θάνατος να γίνει γη, από τη γη γίνεται νερό κι απ' το νερό ψυχή.»\nΜη φοβάσαι το κακό, μόνο στην ζωή που ζούμε έχει δύναμη.\nΔεν έχει εξουσία.\nΥπάρχει μόνο επειδή του το επιτρέπει το καλό.\nΚάποτε, όταν δεν θα χρειάζεται θα πάψει να υπάρχει.\nΠαράλογο ίσως που χρειάζεται το κακό όμως..\nΕίναι το φόντο, ο καμβάς, και πάνω του εμφανίζεται το καλό η ομορφιά.\nΌταν το κέντημα ολοκληρωθεί, θα βλέπουμε μόνο την ομορφιά το καλό και όχι το κακό.\nΑφού δεν θα υπάρχει η εικόνα του δεν θα υπάρχει και η ιδέα στο μυαλό μας, η τουλάχιστον δεν θα υπάρχει στην σφαίρα της αντίληψης μας, θα υπάρχει ίσως καταχωνιασμένο στα Τάρταρα, μαζί με τις θεραπαινίδες του τις σκοτεινές ψυχές.\nΑυτό ήδη έχει αρχίσει.\nΆγγελοι δημιουργούν το πλέγμα, άγγελοι πολεμιστές του φωτός, σκορπίζουν αργά αλλά σταθερά το σκοτάδι, επαναφέρουν τους πεπτωκότες που θέλουν να επανέλθουν, πυκνώνουν τις τάξεις τους και τις τάξεις των ανθρώπων κατά συνέπεια.\nΚανείς δεν έχει αμφιβολία ότι υπάρχουν, όταν με κλειστά τα μάτια, αφήσει την σκέψη του να ταξιδέψει ελεύθερα.\nΥπάρχουν λοιπόν άγγελοι , υπάρχει παράδεισος και κόλαση.\nΟ κάθε ένας έχει την δική του θεωρία και ερμηνεία.\nΑυτό δεν ονομάζεται άγγελος , φυσικά ούτε παράδεισος.\nΕίναι ενεργειακή οντότητα η οποία έχει περάσει σε ανώτατο στάδιο από έναν «θνητό» κοινώς «μεταθανάτια ζωή " και που φυσικά υπάρχει αλλά ο άνθρωπος που βρίσκεται στο περιβάλλον των τριών διαστάσεων νομίζει πως δεν υπάρχει, επειδή χάνεται το σαρκώδες κομμάτι που είναι το κλουβί της ψυχής, δεν έχει την δύναμη να επικοινωνήσει, και μιλά για θάνατο.\nΆρα καταλήγουμε πως η λέξη άγγελος και παράδεισος είναι παραμυθάκια\nΣυμφωνούμε διαφωνώντας, η διαφορά είναι μόνο στην ονοματολογία, στις ετικέτες δηλαδή, η ουσία είναι η ίδια.\nΜια που μιλάμε για την αρχαία πνευματική μας κληρονομιά (την παρακαταθήκη δώρο σε μας αλλά και του ανθρώπου γενικά, είχαν γνώσεις, αλλά θα τούς άρεσε να πάμε λίγο πάρα πέρα εμείς, αυτό άλλωστε είναι και τού Έλληνα το χαρακτηριστικό ότι ψάχνει και βρίσκει).\nΣτην γλώσσα μας λοιπόν άγγελος είναι αυτός που μας ειδοποιεί για κάτι...\nΠόσες φορές, δεν "έτυχε" να κάνεις κάτι, που δεν το είχες σχεδιάσει, να αλλάξεις κάτι και να σου βγει σε καλό.\nΠοιος σου έδωσε το έναυσμα;\nΠαράδεισος, αν το δούμε λίγο πιο βαθιά, χωρίς κήπους, ουρί, με ουσιαστική γνώση τι είναι ζωή και θάνατός, σημαίνει κάτι απλό.\nΠαρά αναμφισβήτητα σημαίνει δίπλα.\nΔεισ, βγάζοντας τον χαρακτήρα σ, μένει το θέμα, ΔΕΙ.\nΔ είναι το ολοκληρωμένο τρίγωνο, και ΕΙ το δελφικό έψιλον...\nΠιό βαθιά, μοιάζει με την δοτική του ονόματος Δίας (τω Διί)... στον Δία.\nόλο μαζί τώρα σημαίνει τόπος, κατάσταση, δίπλα στον Δία.... όποιος και αν είναι αυτός ο Δίας για τον καθένα.\n(σίγουρα ενθουσιάστηκες με αυτή την ανάλυση).\nΘάνατος και ζωή, όσο και αν είναι απίστευτο για τούς πολλούς, είναι οι δύο όψεις του ιδίου νομίσματος.\nΚαι αυτό απλό, το ζούμε διαρκώς, πεθαίνουμε και ανασταινόμαστε πολλές φορές χωρίς να το συνειδητοποιούμε.\nΜε κάποιες διαφορές, «θάνατος» είναι ο ύπνος, και «ζωή» όταν είμαστε ξύπνιοι.\nΤην «Ζωή» μας την συνειδητοποιούμε σαν υλικά στοιχεία, τον «θάνατο» αδυνατούμε.\nΦεύγει η ψυχή στον ύπνο, και δραστηριοποιείται στον «άλλο κόσμο».\nΌταν συνειδητά εννοήσουμε πώς οι δραστηριότητες αυτές, επηρεάζουν τα αποτελέσματα της μέρας, τότε αρχίζουν τα όνειρα μας να γίνονται αληθινά, να γίνονται πράξεις.\nΟ «θάνατος» και ό «ύπνος» είναι αδέλφια.\nΜεταφορικά θάνατος η νύχτα, και ζωή η ημέρα.\nΚάποια στιγμή απλά δεν ξυπνάμε, γιατί η ψυχή (που θα μπορούσε να είναι ο άγγελος μας, εγώ προσωπικά το πιστεύω) δεν ξαναγυρνά στο σώμα, και το σώμα πεθαίνει, και η ψυχή ελευθερώνεται.\nΗ ψυχή τότε παραμένει μόνιμα στις ενεργειακές οντότητες που περιγράφεις.\nΕνώνεται με την συμπαντική ουσία, αποκτά θεϊκές ιδιότητες.\nΔεν είναι λίγες οι φορές, μπορεί και πάντα, που τρυπώνουν κομμάτια της, σε ζωντανούς αγαπημένους, και επηρεάζει την ζωή τους.\nΆλλη μια ερμηνεία του φύλακα αγγέλου μας.\nΌλα αυτά τα άυλα και τα υλικά είναι μαζί, υπάρχουν και δραστηριοποιούνται παράλληλα, και τα υλικά επηρεάζουν τα άυλα, αλλά περισσότερο τα άυλα επηρεάζουν τα υλικά.\nΕίναι σοφή περισσότερο η παράδοση, και η γλώσσα μας, από όλους εμάς, αρκεί να την νοιώθουμε, γιατί αυτή την γνώση δεν την προσφέρει η επιστήμη. Υπάρχει παντού γύρω μας, όσοι "νοιώθουν" την μαθαίνουν.\nΝοιώ+θω, σημαίνει αφήνω τον νου μου ελεύθερο να τρέχει.\n"εδώ είναι ο παράδεισος και η κόλαση"\n"πήγε στον άλλο κόσμο"\n"έχει μαύρη ψυχή"\nΗ ζωή της ζωής μας, είναι η ουσία του όλου, αυτή η αιώνια εναλλαγή που αναφέρεις..\nΑυτό που κάποιοι το λένε βασιλεία των ουρανών.\nΑν όλα είναι ένας κύκλος, αυτό που ζούμε ΕΔΩ, στον υλικό κόσμο είναι μόνο μια μοίρα της περιφέρειας του.\nΓια φαντάσου το ένα τριακοσιοστό εξηκοστό, και ίσως και λιγότερο.\nΧωρίς καμιά διάθεση απαισιοδοξίας, δεν ζούμε..\nΜε αυτή την προϋπόθεση μπορούμε να δημιουργήσουμε, ο καθένας χωριστά συνθήκες που θα οδηγήσουν στο καλύτερο.\nΜε αυτή την προϋπόθεση, όλα αυτά τα χωριστά, γιατί στην υλη όλα είναι διαφορετικά λόγω των αισθήσεων, ομαδοποιούνται στον άυλο κόσμο, και εκφράζονται κατά συνέπεια ομαδικά στον υλικό.\nΝα χαρούμε αυτή την κατάσταση, το ταξίδι, στον "χώρο και χρόνο", που είναι ελάχιστο, με τον καλύτερο δυνατό τρόπο "βλέποντας" πάντα το σύνολο της ύπαρξης μας.\n«Το τραγικό ισοζύγιο ενός ανθρώπου:\nΔώσε χαρά να χαμογελάσει ο πικραμένος…\nΠάρε την λύπη από τον δυστυχή, να ξαλαφρώσει…\nΤο θεϊκό ισοζύγιο ενός αληθινού ανθρώπου:\nΑναπληρώνει την εξερχομένη χαρά αυτόματα…\nΕξουδετερώνει την εισερχόμενη λύπη επίσης…»\nΠως, και με ποιόν τρόπο;\nΑναπλάθονται και οι ψυχές, όταν δεν είναι σκλάβες.\nΗ αρχή είναι προσμονή..\nΤο τέλος είναι αναμονή...\nΕίναι σκοπός το τέλος...\nΚαι ο σκοπός είναι μουσική..\nΣφύριξε η ψυχή στην νύχτα ένα σκοπό.......\nκαι εκείνη έσβησε....\nΣε ευχαριστώ, ήσουν η αφορμή να βγάλει ο Άγγελος μου όλα αυτά αυθόρμητα.\nΝα σαι καλά, συνέχισε να αμφισβητείς και να ψάχνεις.\nΑναρτήθηκε από ΟΥ ΤΙ ΔΑΝΟΣ στις 5:40 π.μ.\nΤ άνθη της πέτρας\nT άνθη τ’ αμύριστα, δειλά σε βράχους που φωλιάζουν, δεν νοιάζονται για το βοριά, χατίρια δεν γυρεύουν. Ούτε λυγίζουν στην βροχή, ...\nΛιλίθ, Λελέθ, Λελεγία.\nΞεχασμένη Λιλίθ στους αιώνες, θηλυκή τραγωδία αδίκου, δεν χωράς σε αγίων χιτώνες, μοναχά στην ιδέα του λύκου. Προαιώνια του χρόνου...\nΠαιάν (Πατήρ ΑΙώνιος Άναρχος Νούς)\nΛύκε Σπαρτιάτη φώτισε, των Καρυών τις κόρες, Αητέ Μανιάτη άνοιξε, φτερούγες νικηφόρες. Του κάμπου τ΄ άδολα αρνιά, και των βουνών τ...\nΣώμα αφρού η θάλασσα και μάννα του ο βράχος χιλιάδες χρόνια χάλασα για να βρεθώ μονάχος Αίμα γαλάζιο το νερό του ουρανού ...\nΜ΄ ένα όνειρο σβήνεις τη νύχτα, αχνοφέγγεις δειλά στο σκοτάδι. Τα μαλλιά σου ανάκλιντρα ριχτά , κι έλα γύρε μαζί μου το βράδυ. Να...\nΚάποιες αιώνιες ψυχές, άκαυτες κι αντρειωμένες ζητούν λουλούδια αμύριστα, και μνήμες τιμημένες… Φωτίζουν το αλμυρό νερό, ζεστοκοπού...\nΣε μια θαλασσινή βραδιά, αλμύρα ποτισμένη, με μια πειρατική καρδία, άγκυρα ποντισμένη, ρεσάλτο κάνεις σκοτεινό, σαστίζει η πυξίδα ...\n-κοιτάζοντας τα σύννεφα, σύμβολα του θριάμβου, σχήματα και κτερίσματα εικόνες του μυαλού -Πού ταξιδεύει η ψυχή του άξιου Οδυσσέα ...\nΤρεις σταγόνες ουράνιο σπέρμα, φορτωμένες σε πέτρινη φλόγα. Σ ένα σώμα ντυμένο με δέρμα, που κυλά στη ζωή σαν πιρόγα. Κρύα γ...\nΜπαμ κάνει η ''κουλτούρα'' σας...\nΠήξαμε στους ''κουλτουριάρηδες'' και στις ''κουλτουριάρες''... Οι περισσότεροι πλέον, δηλώνουν κουλτουρ...\nΚαίτη Δροσίνη (14)\nΚατερίνα Βαλμά (4)\nΜατίνα Κάπα (1)\nΜιχαήλ Τσίτσος (2)\nΤα νεανικά(προ ΟΥ ΤΙ ΔΑΝΟΥ) (1)\nDemi Nak (3)\nΓίγνεσθαι, ερευνάν, γιγνώσκειν, διάγειν, τετέλεστα...\nΟΥ ΤΙ ΔΑΝΟΣ Από 13-1-2013. Θέμα Φανταστικό Α.Ε.. Από το Blogger.


Στυλ punk και κοσμήματα\nΤο Punk είναι ένα μουσικό είδος και υποκουλτούρα που εμφανίστηκε στη δεκαετία του 1970 στη Δύση. Χαρακτηρίζεται από τον αντι-καθιερωτισμό, την ατομική ελευθερία και τον αναρχισμό. Οι πτυχές του στυλ punk περιλαμβάνουν καρφιά, βαμμένα μαλλιά, κοσμήματα σώματος, μόδα BDSM, δέρμα, αλυσίδες και καρφίτσες. Το αρχικό στυλ punk χρησιμοποίησε καθημερινά αντικείμενα ως διακοσμήσεις, όπως καρφίτσες ασφαλείας και ακόμη και λεπίδες ξυραφιών. Οι πανκ παίρνουν επίσης ρούχα και προσαρμόζοντάς τους με σχισμές, γκράφιτι, αλυσίδες ή καρφιά, και χρησιμοποίησαν καινοτόμες αντιπαραθέσεις, όπως ένα μπακουλάκι με αρσενικά μπότες. Η πρόθεση ήταν να σκοτωθεί σκόπιμα.\nΛέγεται ότι η κίνηση του πανκ ήταν σε μεγάλο βαθμό αντιμονοπωλιακή. Στην πραγματικότητα, ένας από τους πρωτοπόρους του punk, John Lydon (γνωστός με το όνομα του σκηνικού του, Johnny Rotten), φόρεσε μια ροζ σκουπίδια ως φόρεμα. Ως εκ τούτου, είναι ειρωνικό ότι το πανκ έγινε αργότερα μια μόδα τάση, όπως φαίνεται σε στοιχεία όπως οι δημιουργίες του Karl Lagerfield για το Chanel το 2011. Ωστόσο, η ειρωνεία είναι κάτι που απολάμβανε η σκηνή punk. Αυτό μπορεί να διαπιστωθεί με τη χρήση της βρετανικής σημαίας και του τραγουδιού του Sex Pistols, "Θεός σώσει τη βασίλισσα".\nΗ Vivienne Westwood είναι βρετανός σχεδιαστής μόδας που έκανε mainstream μόδα πανκ. Πριν γίνει παγκοσμίου φήμης εικονίδιο μόδας, η Westwood ήταν δάσκαλος δημοτικού σχολείου που δημιούργησε το δικό της κόσμημα και το πουλούσε στο περίπτερο της αγοράς στο Portobello Road στο Λονδίνο. Ο Westwood συναντήθηκε αργότερα με τον Malcolm McLaren (ο οποίος έγινε διευθυντής του Sex Pistols) και μαζί άνοιξαν ένα κατάστημα μόδας. Το 1975, άρχισαν να πωλούν σπιτικά φετίχ φθορά και μπλουζάκια όπως το διάσημο σχέδιο "Θεός σώσει τη βασίλισσα", το οποίο έχει αναπαραγεί μέχρι σήμερα. Το ύφος αργότερα εξελίχθηκε με διάφορους τρόπους καθώς οι συλλογές του Westwood άλλαξαν. Σήμερα, οι συλλογές του Westwood είναι πιο εξελιγμένες, όπως η "συλλογή της Ιορδανίας" με μαργαριτάρια και κίτρινες χρυσές καρφίτσες ασφαλείας και συνδετήρες. Άλλα αντικείμενα είναι σκελετοί σε τριαντάφυλλο χρυσό, καρφιά κρανίων και δαχτυλίδια στο ύφος της πανοπλίας.\n"Princess of Punk", η Ζάνδρα Ρόδος είναι ένας άλλος πρωτοπόρος της μόδας πανκ και έφερε στο προσκήνιο πανκ chic σε πλούσιους πελάτες μόδας-εμπρός. Διακόσμησε τα ρούχα με αλυσίδες χρυσού και ασημιού και καρφίτσες ασφαλείας. Η Ζάνδρα Ρόδος είναι γνωστή φθηνα ασημενια κοσμηματα για το γεγονός ότι έχει έντονα χρωματιστά μαλλιά και φοράει τολμηρό, θεατρικό στιλ μακιγιάζ. Έχει παραγάγει κοσμήματα υψηλής ποιότητας που φέρει καρφίτσες ασφαλείας και σφήνες. Αυτό λέγεται ότι έχει εμπνεύσει ένα φόρεμα Versace που κρατιέται μαζί με καρφίτσες ασφαλείας, που φοριούνται από την Liz Hurley στην πρεμιέρα των Τέσσεριων Γάμων και μιας Κηδείας. Τα κοσμήματά της ενσωματώνουν τα ίδια μοτίβα. Η συλλογή της "Punk Chic" περιλαμβάνει ασημένια καρφίτσες καρφίτσες ασφαλείας με ροζ πολύτιμους λίθους και καρφίτσες ασφάλισης από λευκό χρυσό με aquamarine και μπλε topaz.\nΟ Jean-Paul Gaultier είναι ένας γαλλικός σχεδιαστής μόδας ο οποίος ενσωμάτωσε τη μόδα του δρόμου στις συλλογές του και προκάλεσε ανακάτωση με τις Σταυροί Βάπτισης φούστες του για τους άνδρες, φθορά και χρήση μη συμβατικών μοντέλων, όπως μεγαλύτερα μοντέλα, παλαιότερα μοντέλα και μοντέλα με τατουάζ και κοσμήματα σώματος. Η σκηνή punk του Λονδίνου τον προσέλκυσε και ο Vivienne Westwood και το κατάστημα του Malcolm McLaren επηρέασαν τα σχέδιά του. Η συλλογή της Άνοιξης του 2011 του Jean-Paul Gaultier ήταν ένας γάμος πανκ και καναρδικού χορού με διάσημους τρόπους μαλλιών, με ονόματα όπως "Vicious" και "Είμαι αναρχικός".\nΟ Damien Hirst είναι σύγχρονος καλλιτέχνης και σχεδιαστής κοσμημάτων ο οποίος έχει ομολογήσει ότι είναι «πανκ στην καρδιά» και έχει πάρει κάποια έμπνευση για το έργο του από το στυλ πανκ. Ο Hirst συνεργάστηκε με τον Alexander McQueen για να σχεδιάσει μια συλλογή από κασκόλ. Παρόλο που ο Hirst ήταν πολύ νέος για να δει την εξέλιξη της κουλτούρας του πανκ, έχει ενσωματώσει το ύφος στα κοσμήματα, τα ρούχα και την τέχνη του. Το έργο τέχνης του Hirst για το 2007 που είναι γνωστό ως "Για την αγάπη του Θεού" είναι ένα αντίγραφο πλατίνας ενός ανθρώπινου κρανίου, με τα αρχικά του δόντια. Το κρανίο είναι καλυμμένο με χιλιάδες λαμπερά διαμάντια, (8,601, για να είμαστε ακριβείς) με το στέμμα δόξα ένα μεγάλο, αχλαδιού σχήματος ροζ διαμάντι. Το κρανίο δεν κατάφερε να πουλήσει σε δημοπρασία, αλλά αργότερα πωλήθηκε για $ 100 εκατομμύρια. Θεωρείται ως το πιο ακριβό κομμάτι της σύγχρονης εργασίας. Ένα άλλο από τα παρόμοια κομμάτια του Hirst είναι ένα χυτό πλατινένιο κρανίο του 19ου αιώνα που καλύπτεται από ροζ και λευκά διαμάντια. Ο τίτλος είναι "Για τον ουρανό". Ο καλλιτέχνης John LeKay δήλωσε ότι μερικές από τις ιδέες του Hirst προέρχονταν από το δικό Μονόπετρο του έργο του LeKay, όπως ένα κρανίο που καλύφθηκε με κρυστάλλινο χαλαζία, με τίτλο Spiritus Callidus.\nΟ αείμνηστος Αλέξανδρος McQueen έφερε μια νέα προσέγγιση στη μόδα punk στη δεκαετία του 1990 και μετά. Έλαβε τις παρουσιάσεις μόδας σε νέα επίπεδα με περιοριστικά κοσμήματα σώματος εμπνευσμένα από την εναλλακτική κουλτούρα και μια τολμηρή απεικόνιση της παράξενης φωτογραφίας του Joel-Peter Witkin, «Sanitarium». Ενώ επηρεάστηκε από διάφορες ιστορικές περιόδους και πτυχές της ζωής και του πολιτισμού, η τάση του McQueen να αμφισβητεί τους καθιερωμένους κανόνες μπορεί να θεωρηθεί πανικός. Η τελευταία του συλλογή ήταν εμπνευσμένη από punk


Με τον όρο «ασβεστοποιός τενοντίτιδα» εννοούμε την πάθηση κατά την οποία κρύσταλλοι υδροξυαπατίτη επικάθονται στο στροφικό πέταλο και πιο συγκεκριμένα στην περιοχή του υπερακανθίου. Συναντάται συχνότερα σε ανθρώπους οι οποίοι βρίσκονται στην ηλικία των 40 ετών και πάνω. Στα βασικότερα αίτια της συγκεκριμένης παθήσεως συνήθως ενοχοποιούνται οι τραυματισμοί στον ώμο, καθώς επίσης, και η «υπέρχρηση» (επαναλαμβανόμενη χρήση – κίνηση) πάνω από το επίπεδο του ώμου, κάτι το οποίο π.χ. συμβαίνει σε έναν αθλητή της άρσης βαρών ή σε έναν τενίστα, εξ’ αιτίας της επανάληψης, των ιδιαίτερων απαιτήσεων, της άσκησης.\nΗ ασβεστοποιός τενοντίτιδα διακρίνεται στην οξεία και την χρόνια, ανάλογα με τα χαρακτηριστικά συμπτώματα και την ένταση αυτών. Το συνηθέστερο διάστημα υποχώρησης των συμπτωμάτων μετά την εμφάνισή τους, κυμαίνεται μεταξύ των 7 εως 10 ημερών. Οι κρύσταλλοι υδροξυαπατίτη χρειάζονται περισσότερο χρόνο προκειμένου να απορροφηθούν πλήρως από το σημείο όπου έχουν επικαθήσει, δημιουργώντας προβλήματα στη λειτουργικότητα της άρθρωσης.\nΣτην περίπτωση που τα συμπτώματα (άλγος κατά την ηρεμία ή περιορισμός του εύρους κίνησης, λόγω πόνου ή πρόσκρουσης των κρυστάλλων στο ακρώμιο), δεν υποχωρούν, η φαρμακευτική και η φυσικοθεραπευτική παρέμβαση αποτελούν μεθόδους επιλογής, είτε μεμονωμένα είτε σε συνδυασμό.\nΗ φαρμακευτική αγωγή, έγκειται σε τοπική έγχυση κοκτέιλ κορτιζόνης και τοπικού αναισθητικού στο σημείο του μέγιστου πόνου.\nΧειρουργικά, αρθροσκοπικά ή ανοικτά είναι δυνατή η αφαίρεση ή η αναρρόφηση των κρυστάλλων υδροξυπατίτη.\nΦυσικοθεραπευτικά, πολύ καλά αποτελέσματα περιγράφονται τελευταία, σε πλειάδα επιστημονικών μελετών, με τη χρήση των εξωσωματικών οστικών κυμάτων (Shock Wave) τέτοια ώστε να αποτρέψουν τη χειρουργική επέμβαση αφού θρυμματίζουν τους κρυστάλλους υδροξυαπατίτη αναίμακτα. Απεικονιστικά αποτελέσματα της χρήσης του Shock Wave θα βρείτε εδώ. Τα κλασσικά πρωτόκολλα αποκατάστασης πριν την ασβεστοποίηση των κρυστάλλων υδροξυπατίτη έχουν επίσης ικανοποιητικά αποτελέσματα στο σύνολο των περιπτώσεων. Απεικονιστικά, τα αποτελέσματά τους είναι εμφανή εδώ.